
4 2 e 
Naşterea Sfântului Simeon din Muntele minunat 


Cu puţini ani mai înainte, un bărbat cu numele loan care provenea din metropola 
Edessei, încă de vârstă tânără, a venit în marea cetate a Antiohiei împreună cu prea 
cinstiții lui părinţi, care, îndeletnicindu-se cu meşteşugul aromatelor, îşi câştigau 
cele necesare traiului. Acolo, aşadar, avându-şi petrecerea, au vorbit cu părinţii 
unei fecioare pe nume Marta, ca să o unească pe aceasta în comuniunea nunţii cu 
loan despre care am vorbit mai sus. Aceştia, fiind bucuroşi de acest lucru i-au făcut 
cunoscut fecioarei ceea ce li s-a spus. Dar ea a refuzat cu totul, fiindcă dorea să se 
nevoiască în feciorie, auzind îndemnul Sfintelor Scripturi, ca trupurile fecioarelor 





să se înfăţişeze curate Domnului [1 Cor. 7, 37; II Cor. 11, 2;]. Aşadar, fiind silită de 
părinţii ei şi luând ea în minte porunca Domnului care zice: „Cinsteşte pe tatăl tău 
şi pe mama ta” [leş. 20, 12.] şi că nu este potrivit, nici cuviincios să te împotriveşti 
tare propriilor părinți, încredinţându-se pe ea lui Dumnezeu, aleargă la cinstita 
Biserică a Sfântului slăvitului Prooroc, Înaintemergătorul şi Botezătorul loan, cea 
dinaintea porţilor Theopolei şi, după ce a vărsat multe lacrimi, se roagă sfinţenie 
lui să fie învrednicită de la Dumnezeu de încredințarea ei cu privire la ceea ce-i 
stătea înainte, încredințare pe care dobândind-o cu rugăciunile Botezătorului, s-a 
supus voii părinţilor ei şi se căsătoreşte cu bărbatul pomenit mai sus, petrecând cu 
el în chip cuvios şi iubitor de Dumnezeu. Și îndeletnicindu-se cu postiri şi cu 
dormitul pe jos, l-a schimbat la voia ei şi pe bărbatul ei, care era foarte cuvios şi 
cinstitor de Dumnezeu. 


Aşadar, trecând timpul, acea prea cinstită femeie, văzând podoaba fecioriei ei 
dezlegată şi văzându-se pe sine plecată în lume prin căsătorie, aleargă la prea 
cuvioasa biserică despre care am scris mai înainte, a Sfântului loan, proorocul, 
Înaintemergătorul şi Botezătorul Domnului, ca să îi dăruiască ei de la Dumnezeu 
un prunc, pentru rugăciunile sfântului, spre slujirea bunătăţii Stăpânului nostru 
lisus Hristos şi a rămas destulă vreme în prea cinstita biserică rugându-se cu 
lacrimi pentru aceasta, fără să guste fie pâine, fie apă, sau altceva, şi, şezând la 
podea, îşi împlinea somnul cel după fire. Astfel petrecând de ceva vreme, într-o 
noapte, vede, ca să zic aşa, cu proprii ochi, pe Sfântul şi prea slăvitul Înainte- 
mergător, loan, bucurându-se şi zicându-i: „Îndrăzneşte, femeie, şi te roagă, căci a 
fost primită rugăciunea ta [Cf. Lc. 1, 13; 2, 12.] şi acesta va fi ţie semn, luând 
această bună mireasmă, îndată ridică-te şi tămâiază casa şi ea îţi va fi de ajuns până 
la o vreme”. Dar ea, înfricoşându-se foarte, s-a trezit şi vede în mâna ei un bulgăre 
mare de lemn mirositor şi, ridicându-se, îl pune pe altarul Sfântului, vărsând multe 
lacrimi. Şi luând căţuia a umplut toată casa de bună mireasmă [Cf. În 12, 3.], încât 
cei ce se împărtăşeau de ea nu ştiau să distingă ce mireasmă era aceea. Aşadar, a 
cheltuit tot bulgărele acela, până în această zi, lăsând o mică parte pe care a legat-o 
de crucea pe care o ţinea la ea. Când s-a împlinit ziua, a şezut iarăşi în slăvită 
biserica aceea [Cf. În 11, 20.] şi trezindu-se ziua următoare din somn, a aflat iarăşi 
cantitatea aceea plină de bună mireasmă precum i se dăduse ei şi mai înainte de 
către sfântul, şi a făcut iarăşi la fel, umplând casa de bună mireasmă. 


Trecând câtva timp de la această minune, iarăşi i-a stat înainte Sfântul cel slăvit al 
Domnului, Înaintemergătorul şi Botezătorul loan, zicând către dânsa: „Ridică-te 
degrab [Cf. Fapte 8, 26; 9, 11; 22, 10.], femeie, şi du-te în cămara ta şi în 
binecuvântare însoţindu-te cu bărbatul tău, îndată vei zămisli fiu [Lc. 1, 31.] şi îi 
vei pune numele lui Simeon. De carne sau vin sau altceva gătit prin meşteşug 





omenesc nu se va împărtăşi. Dă-i lui spre hrană numai din sânul drept, iar de cel 
stâng nu se va atinge, căci pruncul este de partea cea de-a dreapta. Pâine şi miere şi 
sare îi vei da lui drept hrană. Trebuie cu toată frica să fie păzit [II Tim. 1, 14.] ca 
vas sfânt [Rom. 15, 16.], comoară de preţ. Căci acesta va fi slujitor Domnului 
Dumnezeului nostru. Când va împlini doi ani va primi sfântul botez în această 
biserică. Ce trebuie să fie cu el va spune pruncul după sfântul botez, venind harul 
peste el. 


Trezindu-se femeia din somn înfricoşată foarte şi tremurând din toate mădularele şi 
plecându-se, s-a dus în casa ei care era înlăuntrul porții Antiohiei numită Dan- 
dalică. Şi îl află pe prea cinstitul ei soţ citind istorisirea aflării cinstitului cap al 
sfântului, slăvitului Prooroc Înaintemergătorul şi Botezătorul Ioan şi, aşezându-se 
lângă el, asculta lectura. Când s-a terminat istorisirea, a început să se tânguiască şi 
să verse lacrimi. 


Bărbatul a întrebat-o ce a putut să i se întâmple [Cf. Lc. 15, 26.]. Dar ea nu i-a 
răspuns, nici nu a zis ceva către el din cele arătate sau spuse ei. Şi culcându-se cu 
soțul ei, îndată a luat în pântece după cuvântul Sfântului, slăvitului Prooroc 
Înaintemergător şi Botezător loan şi din ceasul acela s-a păzit pe sine cu toată frica 
[Cf. Lc. 2, 19.]. lar cunoştinţelor şi celor ce se apropiau de ea şi în primul rând 
soţului ei, le spunea că va naşte sigur un prunc de parte bărbătească şi că îl va numi 
pe el Simeon. Timpul trecând, a născut prea cinstită femeia aceea, fără să simtă 
nici o durere. Când s-au împlinit patruzeci de zile, a dus maica pruncul în Biserica 
Sfântului, slăvitului Prooroc Înaintemergătorul şi Botezătorul loan, la cel care i-a 
binevestit cele despre Simeon, aducându-l pe el prinos lui Hristos, adevăratul 
Dumnezeul nostru. 


[Viaţa Sfântului Simeon 1-3, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographica, nr. 1), Ed. Doxologia, laşi, 2013] 


Copilăria Sfântului Simeon din Muntele minunat 


După puţine zile i-a trecut prin minte gând mamei copilului să-i dea spre 
împărtăşire de hrană şi sânul stâng. Căci 1 s-a spus ei, cum am arătat mai înainte, 
să-1 dea lui numai sânul drept. Şi păzind ceasul în care trebuia să alăpteze copilul, 
i-a dat lui sânul stâng. Dar nici nu s-a atins de el, ci atât cât îi era cu putinţă se 
întorcea plângând. Aceasta făcea mama lui aproape în fiecare zi şi pruncul refuza 





mereu să se împărtăşească din el. În aceeaşi noapte sânul ei stâng s-a subţiat atât 
încât a devenit ca al unui bărbat, în timp ce sânul drept a rămas neschimbat. 
Umplându-se de uimire şi de frică, îşi arăta sânul femeilor care se apropiau de ea şi 
le povestea toate câte i se arătaseră ei şi cum 1-a trecut prin minte gândul de a-i da 
sânul stâng. 


Când a împlinit doi ani, pruncul a fost botezat în Biserica prea curată a Sfântului 
Înaintemergător şi Botezător loan. Şi ieşind din sfânta cristelniță, după ce a fost 
chemat numele lui Simeon, după cuvântul Sfântului, slăvitului Prooroc Înainte- 
mergător şi Botezător loan, îndată a început să zică cu glas limpede timp de şapte 
zile acestea: „Am tată şi nu am tată, am mamă şi nu am mamă”, însemnând prin 
aceasta lepădarea lui de toate cele pământeşti, suişul şi înaintarea lui către cele 
cereşti şi duhovniceşti. 


Din acea clipă, ori de câte ori se întâmpla ca cinstita lui maică să se împărtășească 
de carnea jertfitorului, niciodată nu îl convingea pe prunc să guste din laptele ei, ci 
rămânea toată ziua fără să se împărtăşească de hrană. Fiindcă acest lucru se 
întâmpla adeseori, a cunoscut mama lui pricina şi de atunci s-a abținut să se mai 
împărtăşească de carnea jertfitorului. Când a fost în stare de a se împărtăşi de hrană 
tare, i-a adus mama lui miere cu pâine şi îi dădea lui spre hrană şi apă drept 


băutură. De căldura băii nu putea să se apropie, ci ori de câte ori mama lui încerca 
să îl aducă la baie, mai înainte de a se apropia de căldura băii, pruncul rămânea fără 
glas, încât de aici maica lui a cunoscut că era voia lui Dumnezeu aceasta şi se 
abținea să-l mai aducă la băi. 


Când a împlinit vârsta de cinci ani, s-a întâmplat că cetatea Antiohiei a căzut sub 
un cutremur şi a fost prins tatăl lui sub o dărâmătură şi şi-a încheiat acolo viaţa. S-a 
surpat şi casa în care locuiseră cinstiții părinți ai copilului până în temelii [Datorită 
reperelor cronologice furnizate de Viaţa Sfântului Simeon, este vorba fără îndoială 
de cutremurul din 29-30 mai 526, care, după cronicarul Malalas, probabil martor 
ocular, a costat viaţa a 250.000 de persoane şi a distrus aproape întregul oraş.]. S-a 
întâmplat atunci că mama pruncului plecase la rugăciune, iar pruncul din iconomia 
lui Dumnezeu se afla în Biserica Sfântului slăvitului întâi Mucenic Ştefan care se 
afla lângă cetatea Antiohiei. Când a avut loc dărâmarea bisericii Sfântului Ştefan, 
copilul rătăcea prin cetate, iar mama lui nu putea să ştie de el din pricina confuziei 
dărâmăturilor. Dar, găsindu-l o femeie temătoare de Dumnezeu, cunoştinţă a 
părinților lui, şi recunoscând copilul, l-a aşezat pe el pe umeri şi a plecat aproape 
de muntele ce se afla în preajma Antiohiei. 





După ce au trecut şapte zile, maica lui neştiind nimic de el şi crezând că pruncul a 
fost prins de dărâmătură, i s-a arătat ei Sfântul slăvitul loan, Proorocul şi 
Botezătorul, descoperindu-i limpede locul în care era pruncul. lar ea plecând, l-a 
găsit pe el în munte la acea femeie, care i-a povestit mamei cum copilul a refuzat 
să se înfrupte din ceva, afară numai de pâine şi apă şi aceasta de două ori în 
răstimpul celor şapte zile. Şi luând maica pruncul şi mulţumind Domnului, a plecat 
la Biserica Sfântului Prooroc şi Înaintemergător şi Botezător loan şi acolo rugându- 
se şi mulțumind iarăşi Domnului s-au întors în cetate. 


Dar fiindcă este necesar să scriem toate spre folosul celor ce ascultă cu credinţă şi 
să nu ascundem nimic din cele cuvenite, pe bună dreptate am socotit că este bine să 
vă arătăm vouă, iubiţilor, această dumnezeiască descoperire. Căci cea între sfinţii 
noştri, maica şi doamna Marta, din care, precum am zis, s-a născut Simeon, robul 
lui Dumnezeu, fiind temătoare de Dumnezeu, umbla în căile dreptăţii [Mt. 21, 32.] 
şi îl creştea pe acesta cu înţelepciune şi în dragostea de Dumnezeu, potrivit cu cele 
spuse şi arătate ei. 


Intr-una din zile, aşadar, gândindu-se întru sine la cele spuse ei despre copil şi se 
întreba ce va deveni, adormind, s-a văzut pe sine înaripată şi ca ridicată la înălţime, 
ținând pruncul şi aducându-l în dar Domnului şi zicând acestea către copil ca în 


timpul Profetului Simeon: „Îmi doream să văd urcuşul tău dumnezeiesc, o, fiule, 
pentru ca Domnul să slobozească pe roaba Lui în pace [Lc. 2, 29.], că am aflat har 
între femei, ca să dau Celui Preaînalt truda chinurilor mele de naştere”. Aşadar, 
acestea văzându-le, le păstra pe toate în inima ei [Lc. 2, 51.]. 


După acestea s-a întâmplat să meargă pruncul în acel loc numit Heruvim şi a 
binevoit Dumnezeu, Care l-a hărăzit pe el din pântecele maicii sale spre slujirea 
Lui, să îi arate lui desfătarea viitoarelor bunătăţi. Şi vede cu ochii pe vechiul zid al 
cetății, cel numit Heruvim, pe Domnul nostru lisus Hristos şi poporul drepţilor 
veniți împreună cu El. Şi cine poate povesti slăvita aceea şi plină de înfricoşare 
venire? Nemitarnică judecată stătea înainte şi cartea vieţii deschisă în mâinile 
Domnului |Cf. Apoc. 20, 12.], Raiul înălțându-se de la răsărit până la norii cerului 
şi la apus clocotind iezerul de foc. A venit duhul care îl însoțea şi arătând cu 
degetul, a grăit către copil zicându-i: „Ascultă, copile, şi pricepe cuvintele vieţii. 
Primeşte viaţa plăcută lui Dumnezeu, crezând sfatului celor arătate ţie. Înviere 
neînchipuită va fi, pentru adevărul care va fi, veselia drepţilor Domnului, Care 
împărăteşte, stă de faţă, Scriptura a mărturisit viaţa cea fără de sfârşit, Raiul 
desfătărilor dăinuie, iar văpaia veşnicei osânde, iată, străluceşte. Mergi, aşadar, pe 
cale, după ce vei fi ales binele, ca să te slobozeşti din atâtea chinuri ale întu- 
nericului şi ca să dobândeşti făgăduinţa bunătăţilor nepovestite cele gătite celor ce 





ÎL iubesc pe Domnul [Cf. Îs. 64, 4.]”. După ce i s-a arătat lui această vedenie mai 
presus de minte, s-a înţelepțit copilul cu dumnezeiască pricepere şi cu înţe- 
lepciunea Domnului [Cf. Col. 1, 9.] şi cunoştinţa dumnezeieştilor descoperiri era 
cu el. 

[Viaţa Sfântului Simeon 4-9, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographica, nr. 1), Ed. Doxologia, laşi, 2013] 


Începuturile ascetice ale Sfântului Simeon din Muntele minunat 


Trecând puţine zile, vede copilul cu proprii ochi un bărbat îmbrăcat în haine albe 
ca zăpada, zicându-i lui: „Urmează-mă oriunde voi merge” | Cf. Mt. 9, 9; Lc.9, 
57; Mc. 2, 14.]. Şi îndată a urmat umbrei celui ce i s-a arătat şi a mers împreună cu 
el. Şi l-a dus pe el în ţara tiberină, ţară care era sub cetatea vecină cu Seleucia, într- 
un loc în care era un sat numit Pila. Şi în pustietatea muntelui petrecea pruncul 
singur-singurel, ca un miel în mijlocul fiarelor, noaptea şi ziua văzând în jurul lui o 
lumină negrăită şi călăuzit fiind de bărbatul înveşmântat în alb ce 1 se arătase lui, şi 
dându-i cele de care avea trebuinţă. A petrecut astfel în munte câteva zile, nefiind 
văzut de nici un om, ci călăuzit întru toate de cel ce i se arătase lui. 


După acestea urcă pe coasta muntelui şi găseşte o mică mănăstire unde era un 
bărbat evlavios, pe nume loan care şedea pe un stâlp. Erau împreună cu el şi alți 
monahi. Acest iubitor de Dumnezeu, loan, mai înainte de a urca pruncul în 
mănăstire, a văzut felurite descoperiri cu privire la el: uneori îl vedea pe prunc 
purtând veşmânt alb, şezând pe un car şi adus la mănăstire, alteori pe acelaşi copil 
înaripat şi urcând în zbor la mănăstire, alteori pe acelaşi prunc pe un stâlp luminos 
umblând în văzduh şi apropiindu-se de mănăstire şi iarăşi vedea pe un înger 
arătându-i lui copilul şi zicând către el: „Prin acesta te vei mântui”. Şi povestea 
acestea monahilor care petreceau împreună cu el. 


Când copilul a ajuns la mănăstire singur, era cu adevărat străină privelişte şi 
vrednică de milă. Cine nu s-ar uimi văzând un copil de şase ani, umblând prin 
asemenea munţi, neavând nici o călăuză văzută? Era tot roşu la faţă, cu ochi 
frumoşi, potrivit cu cele scrise, şi cu un chip plin de bunăcuviinţă [| Rg. 16, 12], 
vorbind limpede, gata fiind să vorbească, având răspunsuri plăcute, cuvânt cu 
pricepere multă şi desăvârşită înţelepciune, fiindcă era plin de harul dumnezeiesc, 
pentru aceea şi vorbea cuvinte dumnezeieşti [În 3, 34. Această dispoziţie precoce 
pentru discurs va fi confirmată de realitate prin cuvântările sale reproduse în Viaţa 





în capitolele 24 şi 27 dar şi prin culegerea celor treizeci de omilii păstrate şi rostite 
de Simeon între vârsta de 10 şi 24 de ani.]. Pe acesta văzându-l bărbatul acela 
iubitor de Dumnezeu, foarte bucuros fiind şi amintindu-și descoperirile lui, a luat 
pruncul şi l-a îmbrăţişat şi cu lacrimi mulțumea Stăpânului Hristos, adevăratul 
nostru Dumnezeu, Care pururea dăruieşte cu îmbelşugare toate tuturor oamenilor şi 
Care întinde înaintea tuturor darurile sale. 


A rămas, aşadar, alesul lui Dumnezeu, Simeon, în această mănăstire timp de şapte 
zile separat şi netulburat de nimeni, nesuferind nici de hrană să se împărtăşească, 
încât arhimandritul loan era în uimire văzând vieţuirea copilului. Copilul înainta în 
pricepere şi în înţelepciune [Lc. 2, 52.], prelungindu-şi nevoinţa, şi se înfrupta când 
la trei zile, când la şapte şi zece zile din puţine cereale înmuiate, bând puţină apă. 


Era în această mănăstire un bărbat care păştea turmele. Acesta, văzând petrecerea 
copilului, a fost cuprins de pizmă drăcească şi stăpânit de cuget ucigaş, încât 
plănuia să îl rătăcească pe copil şi să-l ducă afară din mănăstire şi să-l piardă prin 
sabie. Când a pus stăpânire pe el acest cuget drăcesc şi când era gata să-şi ducă la 
îndeplinire fapta, a rămas dreapta lui uscată şi, tânguindu-se şi strigând de durere, a 
venit la arhimandrit. 


Iar acela a întrebat cum i s-a întâmplat aceasta. Cuprins de frică, bărbatul nu voia 
să-şi mărturisească păcatul. Cum însă rămânea tăcut, nevoind să mărturisească, era 
chinuit şi mai tare de durerile căzute asupra lui. Trecând mai multe zile, şi fiindcă 
durerile îl stăpâneau cu putere şi tot trupul i se topea, a căzut bărbatul în 
deznădejde şi mântuirea lui era fără nădejde. Şi fiind aproape de moarte, a 
cunoscut ceea ce îi era de folos şi a căzut la picioarele egumenului şi a mărturisit şi 
a descoperit păcatul lui. Chemându-l pe copil, iubitorul de Dumnezeu egumen, i-a 
spus lui sfatul fără de lege al celui ce voia să lucreze ucidere împotriva lui şi îl 
îndeamnă să îi ierte lui şi să se roage pentru cel ce i-a greşit. 


Cu toată râvna şi bucuria plecându-şi genunchii Simeon, alesul lui Dumnezeu, a 
căzut la Domnul cerând de la bunătatea Lui să dobândească iertare cel ce a voit să 
păcătuiască şi să-i facă sănătoasă la loc mâna uscată. Şi ridicându-se şi întinzându- 
şi mâinile către cer, a pecetluit dreapta cu degetul lui [Mt. 12, 13.] şi îndată s-a 
făcut sănătoasă precum cealaltă şi întreg trupul s-a întors la rânduiala de mai 
înainte. 


Și a fost uimire şi frică mare [Fapte 5, 5, 11; 10, 11; 4, 22.] cu această faptă, toți 
dând slavă lui Dumnezeu pentru minunea ce avusese loc. Din această pricină 
arhimandritul cel cinstitor de Dumnezeu vorbea copilului cu toată frica. 





[Viaţa Sfântului Simeon 10-14, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographică, nr. 1), Ed. Doxologia, Iaşi, 2013] 


Nevoinţa copilului Simeon pe primul stâlp 


Iar Domnul, Cel ce l-a sfințit pe robul lui cel ales încă din pântecele maicii sale, a 
binevoit a-i da în gând copilului care era de şapte ani să ceară să i se facă un stâlp 
în apropierea celui al cuviosului loan. Şi după ce s-a făcut aceasta, îndată a stat pe 
el, având ca adăpost un cerdăcuţ cioplit din lemn de nuc. 


I s-a arătat lui în această stare un prunc frumos la chip, stând aproape de el şi a 
cunoscut Simeon că Domnul este şi luând îndrăznire a zis: „Doamne, cum Te-au 
răstignit iudeii?”. Şi întinzându-Şi mâinile Domnul în chipul crucii i-a arătat lui 
zicând: „Aşa M-au răstignit, Eu binevoind, dar tu întăreşte-te şi îmbărbătează-te” | 
los. 1, 6.]. Şi atunci nu a priceput pentru ce i-a spus lui aceasta, dar a cunoscut mai 
pe urmă că pentru starea pe stâlp şi pentru răbdare a rânduit să-i arate chipul crucii 
şi să spună către el acestea. De atunci, aşadar, slujitorul lui Dumnezeu a uitat de 
trupul său şi a primit a duce viaţă îngerească, uitând cele din urmă şi tinzând către 
cele dinainte [Filip. 3, 14.], născocindu-şi luişi zi după zi noi şi aspre nevoinţe. 


Cânta bătrânul la rugăciunile de noapte treizeci de psalmi, iar copilul cânta uneori 
cincizeci, alteori optzeci, dar de cele mai multe ori, priveghind, făcea toată 
psaltirea, iar toată ziua slăvea pe Dumnezeu prin tăcere. Pentru aceea bătrânul 
cuprins fiind de multă frică, folosindu-se de cuvinte, zicea către el, cruţându-l, cum 
1 se părea: „Încetează, fiule, această râvnă mai presus de om, căci nu ne îngădui 
nouă nici puţin să ne odihnim. Îţi este de ajuns, fiule, că din fragedă pruncie te-ai 
răstignit împreună cu Hristos. Înfruptă-te, cum şi pe mine mă vezi, fiindcă 
mâncarea şi băutura nu întinează pe om [Mt. 15, 11.]. Căci spune Dumnezeu că: 
«toate vi le-am dat vouă să le mâncaţi ca şi iarba verde»| Fc. 9, 3.]. Şi priveghează 
cum mă vezi pe mine, ca să poţi purta şi să nu deznădăjduieşti”. 


Zicea şi copilul: „Pe nimeni nu spurcă mâncarea, dar mişcă gânduri spurcate, 
tulbură şi îngroaşă şi face materialnică mintea cea mai subțire. Căci este scris că 
cei din ceasul întâi şi cei din ceasul al unsprezecelea s-au învoit să se nevoiască în 
via Domnului şi să se ostenească şi să poarte greutatea şi arşiţa zilei, luându-și 
plata [Mt. 20, 1 ş.u.]. Căci suntem împreună lucrătorii lui Dumnezeu, câmpul lui 
Dumnezeu [Il Cor. 3, 9.], zidirea lui Dumnezeu, spunând cuvintele înţelepciunii 





Lui, şi petrecând în dumnezeieşti cântări şi nu suntem răpiți de beţia somnului 
demonilor, nici nu suntem moleşiţi de odihna trupului. Căci scris este: «Gura mea 
am deschis şi am tras duh, că poruncile Tale am dorit» [| Ps. 118, 134.]. Pentru 
dragostea Domnului nu te osândi pe sineţi pentru smerenia mea, căci eu am nevoie 
de asemenea înfrânare a trupului”. 


Dar Domnul Care vindecă toată boala şi toată neputinţa [Mt. 10, 1.], Care a dat şi 
dă aceeaşi putere sfinţilor Lui şi Care zice: „Întru numele meu tămăduiţi pe cei 
neputincioşi, scoateţi afară pe demoni” | Cf. Mt. 10, 8], a pecetluit biruinţa copi- 
lului asupra demonului şi i-a poruncit să aibă în minte cuvântul acela fără prihană 
care zice: „Îndrăzniţi, Eu am biruit lumea” | În. 16, 33.]. Şi atunci a fost luminat de 
Duhul Sfânt pruncul şi i s-au arătat lui toate împărăţiile diavolului [Lc. 4, 5.] şi 
închipuirile lui într-o clipă, petrecerea aceluia în locul lui şi ca o diademă pe capul 
lui, a văzut taberele demonilor stând lângă el, aur şi mărgăritare şi pietre preţioase 
ca lutul grămădite pentru linguşirea plăcerilor, fluiere şi naiuri şi felurite organe 
muzicale şi păcatul ca o fiică fiind împreună cu cei ademeniţi înşelător. Acolo a 
văzut pe duhul curviei şi al uitării şi al trândăviei şi duhul iubirii de argint 
căscându-se, ca să înghită lumea şi să acopere toate şi îndemnau pe copil spre 
păcatul cel fără de ruşine şi pierzător. lar el chemând pe Hristos şi pecetluindu-se 
cu semnul sfintei cruci, dintr-odată a risipit închipuirea lor şi a fost mutat de acolo 
de Duhul Sfânt. 


Plin de credinţă fiind robul lui Dumnezeu, Simeon, aţintindu-şi ochii, a văzut 
biserica Domnului şi slava lui Dumnezeu strălucea peste ea [Lc. 2, 9.]. Şi a fost 
trimis unul din patriarhi către el având în mâini mir plin de bună mireasmă şi 
pecetluindu-l l-a uns pe el, zicând: „Prin acest mir alungă pe demoni, încingându-ţi 
mijlocul cu putere de sus, taie miile lor şi nimiceşte zecile de mii şi dacă încearcă 
să te vatăme, îndrăzneşte, că nu este cel ce poate să-ţi facă rău. Întăreşte-te şi 
îmbărbătează-te [los. 1, 6.], crezând peceţii Celui ce te-a făcut, Hristos, Fiul lui 
Dumnezeu. Acestea au fost începuturile nevoinţei lui, pe care nu le ignora bătrânul 
acela care îl iubea pe copil cu inima lui Hristos. Căci îl vedea pe el înaintând, în 
multe chipuri, în înţelepciune şi în har. Iar copilul se veselea întru Duhul Sfânt. În 
vremea aceea, schimbându-i-se dinţii prunciei, îi arăta bătrânului şi celorlalți şi toți 
slăveau pe Dumnezeu care a arătat de la o asemenea vârstă un asemenea luminător. 


[Viaţa Sfântului Simeon 15-19, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographica, nr. 1), Ed. Doxologia, laşi, 2013] 





Patriarhul Efrem al Antiohiei vizitează pe Simeon, copilul stâlpnic 


Auzind, aşadar, despre stările [pe stâlp] ale cuvioşilor acestora, arhiepiscopul marii 
cetăți a Antiohiei, Efrem, şi mai cu seamă de prunc şi de petrecerea lui virtuoasă, şi 
venind şi văzând pruncul răstignit astfel împreună cu bătrânul, s-a străpuns la 
inimă şi cu lacrimi multe şi mulțumiri lăuda şi slăvea pe Dumnezeu, zicând că: 
„Pruncii luptă şi noi în nepurtare de grijă ne ducem viaţa”. Întors în cetate, le-a 
spus tuturor acestea spre zidire şi folos, minunându-se şi istorisind starea nevoinţei 
tânărului. Şi când a devenit cunoscut faptul în cetate şi în ţară, mulţime multă a 
venit în mănăstire să vadă prunc arătând asemenea lupte şi să fie binecuvântaţi de 
CUVIOŞI. 


[Viaţa Sfântului Simeon 25, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographica, nr. 1), Ed. Doxologia, laşi, 2013] 


Darurile Duhului Sfânt în ziua Cincizecimii peste Simeon, copilul-stâlpnic 


Când ziua Cincizecimii a strălucit a zis copilul: „Cine este oare vrednic să 
primească Duhul lui Dumnezeu cel prea sfânt aşa cum s-a arătat şi cum i-a umplut 
pe sfinții Lui apostoli când le-a împărțit lor limbi ca de foc [Fapte. 2, 3.]? Şi zice 
către el bătrânul: „Nu căuta cele ce sunt mai presus de tine şi pe cele mai grele 
decât tine nu le cerceta. La cele ce ţi-au fost poruncite ţie, la acestea cugetă” [ Cf. 
Eee. 3.22 |. 


Zise şi copilul: „Voia celor ce se tem de EI o va face Domnul şi rugăciunea lor o va 
auzi şi îi va mântui pe ei” | Ps. 144, 19.]. Şi acestea zicându-le s-a rugat, zicând: 
„Doamne, Cel ce ai trimis Duhul Tău cel Sfânt peste ucenicii Tăi, trimite şi asupra 
mea darul harului cel de la Tine. Înţelepţeşte-mă şi voi învăţa poruncile Tale [Ps. 
118, 73.] că din gura pruncilor şi a celor ce sug ai săvârşit laudă [Ps. 8, 3; Mt. 21, 
16.], ca să spun cuvintele vieţii veşnice spre iertarea păcatelor, Amin”. 


După ce s-a rugat acestea, dintr-odată a coborât Duhul Sfânt al lui Dumnezeu ca o 
flacără peste inima lui, precum s-a rugat, şi l-a umplut pe el de înţelepciune şi 
pricepere. Şi a fost învrednicit de asemenea har, încât nimeni nu-i putea sta 
împotrivă, potrivit cu ceea ce s-a scris, din pricina înţelepciunii şi a duhului cu care 
vorbea [Fapte6, 10.]. A alcătuit cuvinte despre monahi şi despre pocăinţa mirenilor 





şi despre Întruparea Domnului nostru lisus Hristos şi despre viitoarea judecată şi 
despre nădejde, tâlcuind lămurit cele ascunse multora. 


lar bătrânul, încredinţat a zis: „Cu acesta se împlineşte ceea ce s-a scris: «Cuvântul 
Domnului l-a aprins pe el [Ps. 104, 19.]» căci acum am cunoscut că minunate 
lucrări va face copilul acesta, precum şi apostolii”. 


De atunci s-au umplut monahii de frica lui Dumnezeu, iar unii dintre ei avură 
vedenie şi au văzut trei abside şi trei tronuri şi trei cununi puse pe tronuri şi 
întrebând a cui este slava arătată lor, au auzit un glas care zicea: „A lui Simeon 
copilul este”. lar copilul strălucea ca soarele [Mt. 13, 43.], plin fiind de 
dumnezeieştile harisme şi de îngerească petrecere, era cu totul lepădat de cele 
pământeşti şi la cer îşi făcea suişurile inimii [Am. 9, 6.]. 


Și a poruncit să i se facă lui stâlp de patruzeci de picioare, plinind ceea ce s-a spus 
în Evanghelie de către Domnul: „Nimeni aprinzând făclie nu o pune sub obroc, ci 
în sfeşnic şi luminează tuturor celor din casă” | Mt. 5, 15.]. Căci cu adevărat era 
sfeşnic al Duhului Sfânt. Şi după ce s-a făcut aceasta, când era gata să urce pe 
stâlp, a venit Preasfinţitul Arhiepiscop al Antiohiei şi Preacuviosul Episcop al 
Seleuciei şi cu cuvenita cinste, cu lumânări aprinse şi fiind multă strălucire, cu 
rugăciuni şi cântări l-au dus pe el în sfântul altar şi l-au hirotonit diacon. Fiecare 
dintre clericii care se aflau acolo au alergat să îl poarte pe el, ca să aibă parte de 
binecuvântarea lui. Aşadar, în rugăciuni şi cântări duhovniceşti punându-l pe stâlp, 
au plecat în pace. Şi a stat pe el opt ani. 

lar bătrânul se îndurera că nu-i mai vedea faţa în trup, şi a făcut cu el legământ, 
încât să fie între ei nedespărțită unire duhovnicească. Luptând foarte tare şi mai 
presus de mintea omenească, robul lui Dumnezeu, Simeon, a dobândit, într-o 
asemenea stare, multă blândeţe şi lacrimi curgând ca dintr-un izvor din multă 
străpungere. Căci cine nu s-ar minuna cercare primind a unei asemenea blândeţi? 
Cine nu se zdrobea la inimă auzindu-l plângând ziua şi noaptea [Fapte21, 13.]. 
Căci acestea imitau pe heruvimi şi pe serafimi, cu buze fără de tăcere slăvind cu 
frică pe Dumnezeu. 


Dar ca să nu se laude tot trupul [ICor 1, 29.], s-a înarmat satana să îl ispitească prin 
visuri dezmierdate, dar el nu a căzut în vis, păzit fiind prin puterea lui Dumnezeu. 
S-a trezit şi îşi bătea faţa, plângând şi zicând: „Plâng şi suspin pentru lucrul în care 
era să cad. Nu va putea vreun doctor muritor să tămăduiască aceasta, nici vreun 
leac astringent nu va putea curăţi putrejunea păcatului, nici să închidă rana care 
vine de la el, dar cu lacrimile sufletului meu, plecându-mi în jos faţa, vin la Tine, 
strigând Doctorului ceresc: miluieşte-i pe toţi, că toate le poţi!”| Înţ. Sol.11, 23- 





24.]. Acestea zicând, a văzut pe un sfânt preot, slujitor al altarelor celor de sus, 
ducând în mâini potirul sfintei slave a mântuitorului trup şi sânge al Domnului 
nostru lisus Hristos şi locul s-a umplut de fum de bună mireasmă şi preotul, 
mijlocind, l-a pus pe robul lui Dumnezeu să făgăduiască cu jurământ ca niciodată 
să nu mai cadă în faptele trupului în vis, ţinându-şi cu toată paza inima lui în 
nădejdea proniei de sus. Şi i-a dat lui puterea de viaţă făcătoare spre păzirea 
sufletului şi a trupului şi spre păzirea poruncilor, spre iertarea păcatelor şi viaţa 
veşnică zicând către el: „Întăreşte-te şi te îmbărbătează [los. 1, 18.], copile”. 
Aşadar, fiind în multă străpungere, cugetă la legea Domnului ziua şi noaptea [Ps. 1, 
2.] şi s-a oprit pe sine de la orice întâlnire pentru câteva zile şi, până la ceasul al 
nouălea închizându-şi fereastra, a rămas în tăcere, hrănindu-se cu meditarea 
lecturilor dumnezeieşti şi înaintând în virtuțile cele după Dumnezeu. 


[Viaţa Sfântului Simeon 32-35, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographica, nr. 1), Ed. Doxologia, laşi, 2013] 


Alte dumnezeieşti daruri primite de tânărul Simeon. Primirea cununii de la 
arhangheli 


Și a văzut cerul deschis la răsărit şi pe Domnul nostru lisus Hristos, Fiul lui 
Dumnezeu, şi lumină şi în foc strâns în jurul Lui, şi Mihail şi Gavriil cu blândeţe 
împreună cu EI, unul stând la dreapta şi celălalt la stânga, şi mulţime de nori 
aşternut picioarelor Lui, strălucind ca o porfiră adevărată. Şi a întins Simeon 
mâinile şi s-a rugat Mântuitorului, zicând: „Fiule al lui Dumnezeu, binevoieşte ca 
roade bune să-Ți fie aduse Ție prin mine”. Şi i-a făcut lui semn cu degetele şi l-a 
pecetluit pe el, de trei ori făcând aceasta, şi iată că pe faţa pământului, demonii 
erau ca porci şi capre, şi i-a dat lui putere să alunge orice duh necurat din orice 
suferinţă [Mt. 10, 1], şi a venit un toiag în mâna lui şi fugeau dinaintea lui demonii. 
Atunci toţi cei stăpâniți de patimi de tot felul au venit la el şi patimile lor 
dispăreau, diavolii erau izgoniți, şi toţi plecau slăvind pe Dumnezeu. 


Și s-au arătat trei îngeri ai Domnului stând unul la dreapta, altul la stânga şi unul în 
spatele lui Simeon şi ţinând condeie strălucitoare ca aurul, la cuvântul sfântului, 
scriau pe fiecare din cei ce aveau să ia tămăduire ca pe un pergament mai alb decât 
zăpada. Cei care veneau se vindecau prin punerea mâinilor sfântului de orice 
suferinţă era cuprins [Lc. 4, 40]. Veneau la el iarăşi într-un suflet bărbaţi mulţi care 
pătimeau şi care făceau spume cumplit şi făcând fiecăruia pecetea Stăpânului 





nostru lisus Hristos, zicea: „În numele Fiului lui Dumnezeu, Cel ce S-a răstignit 
pentru noi ieşiţi din ei, duhuri necurate” | Fapte $, 7.] şi plecau oamenii sănătoşi, 
slăvind pe Dumnezeu prin robul lui cel sfânt. 


Astfel până la o vreme cei trei îngeri care s-au arătat multora în realitate, nu în 
vedenie, îl înconjurau pe robul lui Dumnezeu, slujindu-i lui, precum s-a scris mai 
înainte. După acestea într-una din zile au fost rugaţi ca de obicei să scrie şi au zis 
către el: „Acum a sporit Dumnezeu puterea Lui întru Tine şi har ţi s-a dat ţie mult 
ca să fie slăvit prin tine sfântul Lui nume. Nicidecum nu vom mai continua să 
scriem fiindcă prin cuvânt şi prin putere toate se vor face prin tine pe măsura 
credinţei celor ce vin la tine, prin vederea ochilor, prin vedenie, prin cuvântul care 
împlineşte fapta, prin punerea mâinilor tale, prin mlădiţa de palmier, prin poala 
cojocului tău şi a veşmântului şi pe lângă acestea, prin această pulbere dată de la 
tine, numai prin rugăciunea către tine cu credinţă. Unde va fi pomenirea ta, acolo 
va fi şi puterea lui Dumnezeu, tămăduind pe toţi în toată vremea în orice boală se 
vor afla [Lc. 6, 19.]. Te vor vedea pe tine în casele lor şi pe căile lor şi în lucrările 
lor şi chemând numele lui Dumnezeu prin tine, robul Lui, vor afla har şi ajutor. Va 
fi mântuire de la Domnul în toată vremea şi în tot locul tuturor celor ce o caută prin 
tine şi vor fi izbăviţi din strâmtorarea oamenilor răi [IlTes. 3, 2.] şi a fiarelor 
sângeroase şi de orice întâlnire cu demonii, în munţi, în pustietăţi, pe mare, pe 
uscat, în robie, în temnițe, în tot locul şi va fi uşa deschisă şi lucrătoare [ICor16, 9] 
pentru tot cel întristat şi pază pentru cel bucuros, pentru că unul altuia povestind 
cele slăvite şi minunate despre tine să fie stârniți spre râvna lui Dumnezeu cei ce 
ascultă şi să o lucreze prin cuvântul cel despre tine. Se vor înmulți harul lui 
Dumnezeu şi minunile, pentru ca oricine crede că eşti alesul lui Dumnezeu întru 
numele tău să calce peste şerpi şi peste scorpii şi peste toată puterea vrăjmaşului 
[Lc. 10, 19], fără să sufere vătămare. Întăreşte-te şi îmbărbătează-te” [ los. 1, 18.]. 
Acestea zicându-le îngerii, au plecat de la el. Atunci multor orbi slujitorul lui 
Dumnezeu prin rugăciune le-a dat lumina [Lc. 7, 21.], făcându-i pe ei să vadă 
lămurit şi plecau de la el slăvind pe Dumnezeu. 


O femeie care avea un copil mut şi demonizat s-a apropiat cu credinţă şi a pus 
copilul la picioarele stâlpului. Ridicând ochii, copilul vede fereastra închisă şi 
deodată ca un fulger luminos şi foarte strălucit a coborât de sus din adăpostul de 
piele şi un vuiet mare s-a făcut şi s-a auzit un glas zicând: „leşi, duh necurat, 
izgonit de Hristos prin Sfântul Simeon”. Şi îndată a fost tămăduit copilul şi vorbea, 
mulțumind şi slăvind, împreună cu mama lui, pe Dumnezeu. 


Dar pe când plecau aceştia, a venit la el un om cumplit îndrăcit, ieşit din ţara 
Capadociei, rugându-l pe el şi zicând: „Miluieşte-mă, robule al lui Dumnezeu, că 





mă ucide demonul”. Aceasta o făcu până în trei zile, strigând cu glas mare. 
Plecându-se robul lui Dumnezeu, a certat demonul zicând: „În numele Domnului 
nostru lisus Hristos, ieşi din el şi îndată a ieşit din el” [| Mc. 9, 25; Fapte16, 18.]. Şi 
i-a dat omului o bucată din ciucurii veşmântului lui şi l-a slobozit pe el sănătos să 
se ducă în ţara lui, poruncindu-i nimănui să nu spună că prin el s-a făcut o 
asemenea minune. Plecând acela a dat slavă lui Dumnezeu şi l-a mulțumit. A dat 
filacteriul dat lui de către sfânt altor suferinzi din ţara lui, care s-au tămăduit, 
chemând pe Fiul lui Dumnezeu prin Sfântul Simeon şi au venit la sfânt mulţumind 
lui Dumnezeu. 


A venit la robul lui Dumnezeu un tânăr tulburat cumplit de demon, care, 
aruncându-l pe el la pământ, îl scutura fără încetare cu putere, încât să-şi înghită şi 
limba. Acesta i-a adus multe rugăminţi, zicând: „Ajută-mă pe mine, cel primejduit 
să fiu rău nimicit de demon, alesule al lui Dumnezeu”. Şi milostivindu-se de tânăr, 
a certat duhul cel necurat şi a zis: „Îţi poruncesc ţie în numele lui Iisus Hristos, fiul 
lui Dumnezeu, ieşi din el şi să nu mai intri în el” [| Mc. 9, 25.]. Acestea spunându- 
le sfântul, s-a făcut nevăzut demonul şi nu a mai îndrăznit să se apropie de bărbatul 
acela şi a plecat sănătos, slăvindu-L. pe Domnul nostru lisus Hristos, Fiul lui 
Dumnezeu, şi pe robul Lui cel sfânt. 


Un antiohian a venit la el având o boală de stomac: de la vârsta copilăriei nu se 
putea înfrupta de nimic rece, fiind ţinut de indigestie. Adeseori se tăvălea pe Jos ca 
unul izbit de demon. Acesta cu lacrimi rugându-se lui, zicea: „Robule al lui 
Dumnezeu, dacă voieşti, poţi să mă slobozeşti din boala ce mă tulbură”. Iar robul 
lui Dumnezeu, milostivindu-se, i-a dat lui din ciucurii cojocului de păr şi îndată l-a 
slobozit pe el de patimă şi a plecat slăvindu-l pe Dumnezeu. 


După aceea a venit un om, căzând în genunchi înaintea lui [Mt. 17, 14], 
tânguindu-se şi zicând: „Robule al lui Dumnezeu, miluieşte-mă, că fiul meu acum 
a murit şi eu nu l-am îngropat, îndrăznind că, dacă voieşti, întru toate te ascultă pe 
tine Dumnezeu şi crezând că toate se vor face prin tine, cad la tine să te 
milostiveşti spre mine”. Şi văzând sfântul multa lui credință, s-a milostivit şi, 
plecând genunchii, s-a rugat îndelung lui Dumnezeu şi a cunoscut prin har 
întoarcerea sufletului copilului. I-a zis omului: „În numele Domnului nostru Iisus 
Hristos, mergi! Fiul tău trăieşte” | În 4, 50.]. Şi acela, crezând cuvântului lui s-a 
dus şi l-a aflat viu pe fiul lui şi luându-l s-a întors la sfânt şi a înălţat laude lui 
Dumnezeu Cel ce a dăruit un asemenea har şi putere. Și toţi care au auzit minunea 
au slăvit pe Dumnezeu. 





Aşa cum se cuvine sfinţilor care iubesc pe Dumnezeu şi sunt iubiţi de EI [În 13, 
1.], dumnezeiescul har al lui Dumnezeu I-a iubit pe sfânt mai presus de fire şi până 
în sfârşit l-a cercat precum pe Avraam patriarhul [Evr. 11, 17.]. Şi vede cetele 
sfinților stând de faţă şi pe Domnul împreună cu dânşii şi era prezent şi un cal alb 
şi o cunună a slavei în mâinile arhanghelilor ca să-l încununeze şi să-l facă rege pe 
slujitorul Lui. A zis către er: „Cuvântul Domnului este întru mine şi haina de păr 
nu se va lua de la mine că este slava lui Hristos”. Au zis atunci îngerii: „Îmbracă-L 
pe Hristos în această haină, ca o purpură şi încinge-te cu Duhul Sfânt, veşmântul 
vederii”. 


A continuat să zică slujitorul lui Hristos: „Doamne, dacă porunceşti să împărăţesc 
împreună cu sfinţii, nu-mi va mai fi mie să mă înfrupt din mâncărurile vieții 
acesteia, cu harul bunătăţii Tale”. 


Și a zis Domnul: „Şi întru aceasta te-am mărit ca să se facă voia ta şi aşa îţi va fi 
ție, că te-am sfințit întru nădejdea bunătăţilor fără sfârşit şi împărăteşte spre viaţa 
veşnică şi fie ţie săgeți ascuţite, ca să dobori zecile de mii ale diavolilor”. Şi l-au 
îmbrăcat pe el îngeri pe deasupra veşmintelor lui ascetice cu slavă şi mare cuviinţa 
sfinţeniei, punându-i pe cap diademă de piatră prețioasă duhovnicească în duhul 
vieţii, având deasupra crucea şi o stea care strălucea ca fulgerul. Şi l-au aşezat pe el 


pe acel cal arătat mai înainte, slăvindu-l cu bucurie mare şi zicând toţi într-un glas: 
„Hristos este lăudat în ceruri şi pe pământ şi robul Lui Simeon, împărăţind 
împreună cu sfinţii, biruieşte”. Şi a văzut Sfântul pe diavol uimit şi pe toate 
duhurile rele spăimântându-se. 


[Viaţa Sfântului Simeon 40-47, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographica, nr. 1), Ed. Doxologia, laşi, 2013] 


Sfântul Simeon izgoneşte fiarele sălbatice 


Era de oarece vreme multă mulţime de felurite fiare în toată ţara, încât mulți 
bărbaţi şi femei erau înghițiţi de ele şi copiii erau răpiți din case. Pentru aceea, 
fiind oamenii tulburaţi chiar de la porțile oraşului, umblau pe drumuri împreună şi 
asemenea şi la muncile lor se însoțeau unii cu alţii. Au urcat pentru aceasta toți din 
ținutul acela rugându-se la Sfântul Simeon, iar el i-a chemat pe toți învăţându-i cu 
îndemnuri şi zicând: „Fraţii mei, ne învaţă pe noi pe toţi Sfântul Apostol Pavel, 
zicând că pentru aceea vine mânia lui Dumnezeu peste fiii neascultării [Ef. 5, 6.], 





din pricina unor lucruri ca acelea care sunt adulterele, curviile, mărturiile min- 
cinoase, clevetiri, gândurile rele, hule, tulburări şi zarve celor răi [Mt. 15, 19.], 
jurăminte ca să-L întărâte pe Cel nevăzut şi pe Cel neatins, pentru că aşa ar trebui 
să fie cuvântul nostru da, da şi nu, nu [Mt. 5, 37.]. Știind aşadar şi crezând că în 
chip umblă tot omul şi ca umbră care trece este viața noastră şi că prin faptele 
noastre rele suntem expuşi mâniei lui Dumnezeu, nu întristaţi Duhul cel Sfânt întru 
Care suntem pecetluiți până în ziua izbăvirii [Ef. 4, 30.], ci să avem arvunirile 
nădejdii vieţii veşnice. Căci vrea Tatăl îndurărilor [2 Cor. 1, 3.] să vadă pocăinţa 
noastră, a fiilor risipitori, cei ce ne-am depărtat de EI, ca să ne întoarcem la el prin 
jertfa curată a Fiului Unul născut, Domnul şi Dumnezeul nostru şi Mântuitorul 
lisus Hristos, prin Care luăm iertare de păcate noi, cei ce în fiecare zi păcătuim, şi 
Care va fi tuturor ca întotdeauna milostiv şi izbăvitor pentru negrăita Lui iubire de 
oameni Şi primind râvna rugăciunii voastre şi a cererii prin smerenia mea, a robului 
Lui, va certa fiarele pădurii şi va pune capăt năvălirii şi festinului lor. Plângerea 
voastră în bucurie se va întoarce, plecând fără frică în următorul an şi cu nimic 
vătămaţi de ele. Binecuvântaţi, aşadar, ca într-un glas Sfânta Treime cea de o 
fiinţă, închinată şi de viaţă făcătoare”. Acestea auzindu-le toţi laolaltă au dat slavă 
lui Dumnezeu şi au fost izgonite fiarele sălbatice din acel ceas din ţară şi au vieţuit 
oamenii de atunci fără frică. 


[Viaţa Sfântului Simeon 52, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographică, nr. 1), Ed. Doxologia, laşi, 2013] 


Cucerirea Antiohiei de către perşi. Intervenţiile minunate ale Sfântului 
Simeon 


În vremea aceea, i s-a descoperit sfântului ce avea de gând să facă Dumnezeu în 
cetatea Antiohiei şi că din poartă în poartă avea să fie aprinsă de perşi, prin care s-a 
apropiat pustiirea ei. Şi s-a rugat robul lui Dumnezeu pentru cetate şi i-a zis lui 
Dumnezeu: „lată strigătul celor ce locuiesc în ea s-a suit înaintea Mea şi a venit 
vremea răsplătirii pentru fărădelegile pe care le fac, întinzând masă şi lbaţii şi 
jertfă demonilor, sub pretextul sorții cetăţii şi întărâtându-Mă la gelozie prin 
acestea, pentru aceea îi voi preda şi Eu unui popor fără pricepere. “ Şi a văzut şi 
iată, a fost trimis un duh purtător de sabie în cetate. Această vedenie le-a istorisit-o 
robul lui Dumnezeu fraților şi unora din antiohienii care veniseră la el şi care 
duceau viaţa evlavioasă. 





Trecând puţină vreme, a ridicat Dumnezeu pe Hosroe, împăratul perşilor, şi 
cuvântul dreptului era aproape, căci mulţime mare de perşi îşi aşezaseră tabăra 
înaintea porţilor cetăţii Antiohiei. Şi a strigat sfântul către Domnul dacă Se va 
răzgândi în privinţa celor arătate lui mai înainte şi dacă va preda cetatea perșilor. Şi 
iarăşi a doua oară s-a rugat pentru cetate şi i-a zis lui Domnul: „voi preda cetatea şi 
nu voi ascunde de tine cele ce voi face. Căci o voi umple pe ea de vrăjmaşi şi voi 
preda pe cei ce locuiesc în ea spre tăiere. Mulţi dintre ei vor pleca robi. lar acum îţi 
voi pune ție cununa păcii, semnul crucii Mele, pază în jurul tău şi peste puţin vei 
vedea ce vedenie este”. 


Și iarăşi a venit în răpire Duhul la sfânt ţinând crucea de viaţă făcătoare şi vede doi 
îngeri purtând haine de lână şi arcuri întinse în mâinile lor şi mănunchiuri de săgeți 
şi a întrebat slujitorul lui Dumnezeu ce sunt acestea şi au zis: „Crucea este 
mântuirea şi siguranţa împotriva oricărui duşman, iar săgețile pentru orice inimă a 
celor ce încearcă să vină asupra ta cu ucidere de sabie, ca să-i întoarcă pe ei cu 
frică şi să nu poată nimic împotriva ta prin puterea Domnului care ne-a trimis pe 
noi să te păzim pe tine. 


După ce i s-a arătat lui această vedenie, iarăşi vede cetatea împresurată, zidurile 
luate cu asalt prin scări şi pe barbari înlăuntru şi plângere şi tânguire mare răsuna şi 
fugă mare din cetate era, mulţi aruncându-se pe ei înşişi de pe ziduri şi apoi ca şi 
cele două porți cea dinspre mare şi de la miazăzi s-au deschis, prin strigătul 
sfinților, cruțând Dumnezeu, ca să nu piară până în sfârşit cu toţii. A văzut şi pe doi 
dintre monahii care erau împreună cu dânsul abandonându-şi locurile şi plecând 
din mănăstire şi unuia i s-a tăiat capul, iar celălalt a fost luat rob. Acestea erau cele 
arătate în vedenie, şi a urmat acesteia îndeaproape şi fapta. Căci s-a întâmplat ca 
cetatea împresurată să fie luată de perşi şi aprinsă din poartă în poartă, dar nu a fost 
arsă toată. ŞI unii se aruncau de pe ziduri, alţii au fugit prin cele două porţi pe la 
miazăzi. Au plecat şi cei doi monahi, temându-se, şi unul a fost decapitat de 
barbari, iar celălalt a fost luat rob. Dar dintre care au rămas împreună cu el în 
munte nu a căzut nici unul, fiindcă turn tare de la faţa vrăjmaşului [Ps. 60, 3-4.] le 
era lor rugăciunea sfântului. 


Atunci unii dintre oştenii care au fugit de la faţa barbarilor acelora au ajuns la robul 
cel sfânt al lui Dumnezeu. lar unul dintre ei era rănit târându-şi piciorul care 
şchiopăta din coastă şi care se chinuia cumplit de durere. Când l-a văzut pe copilul 
lui Dumnezeu cel sfânt, i s-a închinat lui. lar sfântul luând o ramură de palmier 
date lui de Dumnezeu a dat-o unuia dintre ucenicii lui, poruncindu-i să pecetluiască 
prin ea coasta celui suferind în numele Fiului lui Dumnezeu celui viu, zicând: „Fii 





sănătos, prin puterea Celui ce S-a răstignit pentru noi. Şi îndată 1 s-a întărit coapsa 
lui şi a stat sănătos şi împreună cu el toţi au slăvit pe Dumnezeu. 


Au venit în munte perşii şi au ajuns aproape de locul în care era robul lui 
Dumnezeu. A zis tuturor să stea în rugăciune încordată şi el însuşi plecând 
genunchii şi lipindu-şi fruntea de stâlp se ruga lui Dumnezeu să alunge pe perşi. Şi 
îndată au căzut pe spate cu caii lor şi zdrobindu-se au plecat de acolo. Văzând 
aceasta ucenicii lui slăveau pe Dumnezeu şi pe sfântul Lui rob, Simeon. 


Iarăşi într-altă zi alţi perşi au urcat în munte şi s-a rugat robul lui Dumnezeu şi a 
zis: „Doamne, Cel ce ai acoperit Muntele Sinai cu întuneric pe vremea slujitorului 
Tău Moise [leş. 20, 21.], acoperă-ne şi pe noi cu harul Tău, şi întunecă ochii 
nelegiuiților acestora. Şi îndată s-a pogorât ceaţă din nor şi trecând aceia nu au 
văzut pe nimeni. Şi s-a făcut faţa sfântului ca o faţă de înger [F. A. 6, 15.] şi venind 
unul dintre ucenicii lui dimineaţă a văzut şi s-a spăimântat foarte, că era sfântul 
slăvit prin harul Duhului Sfânt. Mulţime de buna mireasmă a mirurilor şi 
tămâierilor era în jurul lui de la slava care îl păzea pe el, încât se minunau ucenicii 
şi slăveau pe Dumnezeu. 


Dar demonul cel urător de bine, cuprins ca totdeauna de pizmă a găsit pretext, cum 
credea, să-l tulbure şi să-l dezarmeze pe sfânt. Pentru aceea a inspirat frică 
ucenicilor lui şi teamă ca să plece din mănăstire din pricina deselor raiduri ale 
perşilor. Şi când a venit dimineaţă au venit la sfânt, zicându-i lui: „Te rugăm, 
părinte, să mergi cu noi care plecăm până ce vor trece barbarii aceştia, căci nu mai 
putem de frică să rămânem aici”. Dar fiindcă sfântul s-a folosit de multe cuvinte de 
îndemn către ei ca să nu facă un asemenea lucru, şi nimic isprăvind, le-a zis lor: 
„Mergeţi cu pace, fraților, căci scris este: «Prietenii mei şi vecinii mei în preajma 
mea s-au apropiat şi au şezut şi cei de aproape ai mei departe au stat» | Ps. 37, 11.]. 
Dar eu voi fi cu voi în duhul”| Col. 2, 5.]. Pe când zicea acestea, lăsându-l pe el au 
plecat toți. Au năvălit în mănăstire perşii. lar robul lui Dumnezeu tinzându-şi 
mâinile către Dumnezeu, zicea: „Doamne, lisuse Hristoase, Fiule al lui Dumnezeu, 
Cel ce ai ascunse armele prin puterea Ta nevăzută, luptă şi izgoneşte pe nelegiuiţii 
aceştia, ca şi întru aceasta să fie slăvit numele Tău cel Sfânt. Şi odată cu 
rugăciunea, ca alungaţi de puterea unei mulţimi de oşteni, au fugit fără să-l mai 
tulbure deloc pe sfântul rob al lui Dumnezeu. 


Cât timp a rămas singur slujitorul lui Dumnezeu trei zile bucurându-se de cântări şi 
laude duhovniceşti [Ef. 5, 19; Col. 3, 16.], a venit harul lui Dumnezeu şi s-a vărsat 
mulțime de mir de bună mireasmă pe haina lui de păr şi a umplut locul. Şi nu s-a 
mai despărţit de veşmântul lui mireasma aceea până la sfârşit. Se gândea robul lui 





Dumnezeu că pururea se va linişti astfel şi vede doi sfinţi îngeri, unul de-a dreapta 
lui şi altul de-a stânga, zicându-i lui: „Îndrăzneşte, fiindcă şi noi suntem cu tine, nu 
eşti singur”. Odată cu cuvântul acesta au venit şi ucenicii lui şi l-au aflat pe el 
bucurându-se şi veselindu-se şi mulțumeau lui Dumnezeu, Cel ce mântuieşte pe cei 
ce nădăjduiesc în EI [Mt. 5, 12; IPtr. 4, 13.]. 


Multe minuni a făcut şi atunci Dumnezeu prin robul Lui cel sfânt cu cei luaţi în 
robie care chemau numele lui. Căci apărându-le lor sfântul în mijlocul barbarilor, îi 
izbăvea. Şi mulți au venit vestindu-i acestea şi închinându-se lui, mulţumeau 
Domnului. 


Întru care un frate luat în robie de aceşti barbari, venindu-şi în sine, a povestit unui 
scholarios [>xoi&pioc, soldat al unuia din regimentele gărzilor imperiale. Vezi E. 
Stein, Histoire du Bas-Empire, t. 2, pp. 428-429.], care fusese luat şi el în robie şi 
slujea ca oştean, plângând şi amintindu-și de minunile Sfântului Simeon. Dar 
secretarul era legat cu verigi de fier. A chemat fratele numele sfântului, ca să-l 
izbăvească pe el din asemenea robie şi îndată trecând prin mijlocul barbarilor s-a 
izbăvit. 


Dar văzând secretarul care era în lanţuri şi crezând, a zis cu lacrimi: „Hristoase 
Dumnezeul robului tău, al Sfântului Simeon, izbăveşte-mă pe mine de nelegiuiții 
aceştia, ca să-Ţi aduc rugăciunile mele prin el [Ps. 65, 13-14.], cele pe care le-au 
trimis buzele mele şi le-a grăit gura mea în necazul meu”. Şi îndată au căzut fiarele 
de la picioarele lui şi, trecând prin mijlocul barbarilor, s-a izbăvit şi el şi nimeni 
dintre ei nu a avut puterea să zică împotriva lui vreun cuvânt. ŞI venind, a dat laudă 
Domnului despre toate câte a auzit şi a văzut. 


[Viaţa Sfântului Simeon 57-63, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographică, nr. 1), Editura Doxologia, laşi, 2013] 


Sfântul Simeon părăseşte vechea Mănăstire şi urcă pe Muntele minunat 


Văzând multă împrăştiere şi tulburare care-i veneau de la poporul care alerga la el 
şi amintindu-și de cuvântul Apostolului care zicea: „Nu cumva altora 
propovăduind, eu însumi să mă fac netrebnic” | I Cor. 9, 27.], a voit, potrivit cu 
pronia lui Dumnezeu, să părăsească locul în care era şi să locuiască în muntele cel 
mare învecinat. Dar era un munte fără apă, inaccesibil oamenilor, sălbatic foarte, 





plin de fiare cu patru picioare şi şerpi veninoşi, neavând deloc vreo cărare 
bătătorită, pe care l-a străbătut pe când era prunc, călăuzit de Duhul Sfânt. 


Amintindu-şi, aşadar, de Proorocul Ilie în Muntele Carmelului, petrecând în cojoc 
şi de Înaintemergătorul loan care zicea: „Eu sunt glasul Celui ce strigă în pustie” [ 
În 1, 23.], dar şi mai mult decât aceştia de Însuşi Domnul priveghind pe Muntele 
Măslinilor [În 8, 1-2.], a grăbit şi el să imite pe cetăţeanul pustiei. Voind el acestea, 
a văzut pe Mântuitorul Hristos, Fiul lui Dumnezeu pogorându-Se în acel munte cu 
oştire de îngeri nenumărați şi un nor luminos acoperind jur împrejur vârful 
muntelui [În 17, 5.] şi s-a făcut un glas zicând: „Grăbeşte, Simeon, şi nu te teme! 
Suie-te pe muntele acesta Minunat, căci aşa va fi numit de acum, după numele 
Meu, fiindcă Eu l-am sfinţit pe el, încă şi mai minunat voi face numele tău întru el 
[Ps 8, 1, 10.], căci Eu sunt cu tine” [Îs. 43, 5; Fapte18, 10. ]. Şi pe când vorbea cu 
el, i-a arătat lui o stâncă pe care a stat Domnul, ca să stea pe ea sfântul şi a văzut pe 
ea piedestalul lui Dumnezeu strălucind ca soarele şi a slăvit muntele acela. Şi 
acestea sunt tainele vedeniei. 


Chemând toată obştea fraților şi povestindu-le acestea toate, a pus pe un bătrân 
păzitor mănăstirii şi rugându-se peste ei cu rugăciunea stăpânească şi prin ea 
încredințându-i lui Dumnezeu şi coborându-se de pe stâlp, la porunca 
dumnezeiescului har şi călăuzit de el, şi sărutând cele sfinte, s-a grăbit să ajungă în 
Muntele minunat. Era acolo un măgar fără şa, pe care nu urcase nimeni niciodată 
[Mc. 11, 2; Lc. 19, 30.]. Pe acest măgar şezând robul lui Dumnezeu, a urcat pe 
muntele numit minunat, ucenicii lui fiind împreună cu el. 


Era unul în mănăstire având piciorul olog şi când toţi veneau la mănăstire la sfântul 
şi dobândeau tămăduire, acela aştepta îndelung, ţinut până în ceasul acela. 
Milostivindu-se de el, sfântul a zis: „Aduceţi-l pe olog, ca să nu-l las pe el aici 
aşa”. Ei l-au adus şi pecetluindu-i piciorul şi, rugându-se, l-a vindecat pe el [Lc. 13, 
13.] şi îndată a stat drept şi alerga, slăvind pe Dumnezeu şi tinzând mâinile la cer. 
Apropiindu-se robul lui Dumnezeu de vârful muntelui, la mică distanţă, 
coborându-se, şi-a plecat genunchii şi s-a rugat şi, plinindu-şi rugăciunea, a auzit 
glasul oştirii îngerilor zicând Amin în acest loc şi au pus o cruce mare de piatră. 
Aţintindu-şi ochii, sfântul a văzut slava lui Dumnezeu strălucind pe vârful 
muntelui |Fapte7, 55.] şi a cunoscut că acesta era locul arătat lui şi, veselindu-se cu 
duhul, s-a dus cu râvnă la el. lar măgarul acela nu a mai primit pe nimeni să şadă 
pe el, ci, fund pogorât de fraţi în mănăstire, a murit după a treia zi. 


lar Sfântul Simeon a locuit în Muntele cel minunat după porunca Domnului pe 
stâncă în adăpostul lui acoperit cu piele. Avea douăzeci de ani. lar a doua zi, 





mulțime multă a urcat în mănăstirea de mai înainte şi neaflându-l pe el, auzind că 
este în munte, au urcat acolo la el, ducând pe bolnavii lor stăpâniți de felurite 
pătimiri [Lc. 4, 40.], strigând cu plângere mare. Şi văzând mulțimea s-a întristat, 
fiindcă şi acolo urcând, nu l-au lăsat să se însingureze. Dar văzând zdrobirea lor şi 
jalea lor, s-a milostivit de ei şi, punându-și mâinile pe fiecare din ei, i-a slobozit 
sănătoşi, slăvind pe Dumnezeu. 

Atunci s-a arătat un leu în muntele acesta şi întâlnind un om care urcă la sfântul şi- 
a ridicat coada şi s-a năpustit asupra lui. Dar a zis omul către fiară: „Pe Cununa 
Sfântului Simeon, întoarce-te de la mine şi să nu mă vatămi ”. Şi s-a ruşinat leul de 
puterea jurământului şi îndată l-a lăsat, neîndrăznind să se apropie de bărbatul 
acela, care, urcând, a povestit despre aceasta. Şi s-au spăimântat toţi cei ce au auzit 
şi l-au rugat pe robul lui Dumnezeu să alunge fiara din munte. Chemându-l pe unul 
dintre fraţi, pe nume Anastasie, din care scosese şapte demoni [Mc. 16, 9.], i-a zis 
lui: „Du-te la culcuşul leului şi aşa să-i spui lui: «În numele Domnului, zice sluga 
Lui, Simeon, depărtează-te de muntele acesta, că nu-ţi este ție aici sălaşul locuirii 
tale, ca să nu-i sperii pe fraţii noştri!”. Şi plecând fratele a spus aşa, a ascultat leul 
cuvântul ce i s-a poruncit de la Dumnezeu şi îndată a plecat, toți văzându-l, şi a 
pogorât la râul numit Melanta şi cel ce îl ducea ca pe o oaie îl ducea spre Munţii 
Amanus pe nimeni vătămând. Din când în când venea la intrarea în adăpostul 
sfântului răgind şi iarăşi pleca la locul lui, şi, dacă i se întâmpla cumva să 
întâlnească pe cineva, se retrăgea cu frică şi respect. Şi în acestea toate, toţi cei ce 
auzeau slăveau pe Dumnezeu [Fapte21, 20.]. 


[Viaţa Sfântului Simeon 65-68, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographică, nr. 1), Ed. Doxologia, Iaşi, 2013] 


Sfântul Simeon ocroteşte ţinuturile sale de cutremurele de pământ 


În acel timp a privit Domnul şi a văzut tot pământul stricat [Fc. 6, 12.], că a stricat 
tot trupul calea lui Dumnezeu şi nu s-a ascuns nimic de robul Lui. Căci s-a văzut 
pe sine în puterea Duhului având pe pieptul lui Sfintele Evanghelii şi umblând de 
la Tir la Ierusalim şi până în chiliile celor ce locuiau în pustie, spre paza ținuturilor 
de la miazăzi, şi alergând cu grăbire de acolo în Laodiceea şi Antiohia în ţinutul 
din nord, şi a întâlnit o ceată de îngeri şi a zis către el: „Pentru ce te îngrijeşti 
astfel? Cine va zice aceste lucruri antiohienilor? Aceştia spun lucruri potrivnice 
despre tine şi tu lupţi pentru ei?”. 





A zis către noi robul lui Dumnezeu: „Mânie mare se abate peste lume şi nu ştiu ce 
să spun despre această vedenie, dar rugaţi-vă, fraţilor”. 


Dar pe când noi ne înfricoşam şi el ne vorbea cuvântul lui Dumnezeu, s-a schimbat 
faţa lui şi tăcând nu ne-a dat nouă nici un răspuns, fiind foarte mâhnit, încât şi noi 
să fim în multă luptă şi întristare. După ce a trecut o oră, l-am întrebat pe el despre 
vedenie şi a zis către noi: „Fraţilor, rugaţi-vă, cu tărie Domnului, ca să nu intrăm în 
ispită [Mt. 26, 40-41; Mc. 14, 38;]. Căci dacă Dumnezeul îndurărilor nu Se 
milostiveşte şi nu Se răzgândeşte [leş. 32, 12.] din pricina răutăților oamenilor nu 
va rămâne piatră pe piatră [Mt. 24, 2; Mc. 13, 2.]. Căci am văzut în chip de negrăit 
puterea lui Dumnezeu în tot locul din văzduh şi de pe pământ, încât nu este loc 
cruțat de puterea înfricoşată a lui Dumnezeu şi a răsturnat aproape toată făptura, 
până ce s-a răpit de la mine sfârşitul vedeniei pentru că nu puteam suferi toate cele 
arătate mie”. 


Acestea zicând, iarăşi a continuat să vadă în puterea Duhului şi a văzut cerurile 
deschise [Apoc. 19, 11.] şi deasupra cerului un alt văzduh negrăit şi curat foarte şi 
puterile cerului stând în văzduhul acela pe două laturi ale cetelor, una lângă alta, ca 
într-o adunare şi plecând capetele. Şi a văzut, iată, deasupra lor un tron înălțat în 
văzduh care nu se sprijinea pe nimic, înfricoşat foarte, şi Domnul lisus Hristos, 
Fiul lui Dumnezeu, şedea deasupra lui, şi urgia mâniei Lui avea să vină [IIParal. 
28, 11.] şi nimeni nu stătea să se roage înaintea Lui. 


Și în puterea Duhului a stat slujitorul lui Dumnezeu în faţa sfântului tron în 
văzduh, iar puterile din cele două laturi înfricoşându-se, şi a zis către Domnul: 
„Auzi-mă, Doamne, Dumnezeul meu şi milostiveşte-te spre mine, să nu faci după 
cuvântul urgiei Tale, ci împacă-Te pentru iubirea Ta de oameni. În prima vineri 
când ai poruncit să fie distrusă Antiohia, nu erau în ea treizeci de drepți şi i-ai 
pierdut pe ei împreună cu nelegiuiții. Dar acum nu fă după cuvântul acela, Cel ce 
judeci întreg pământul să nu-l pierzi pe drept împreună cu nelegiuiţii” | Fe. 18, 23- 
25] 


Acestea le-a mijlocit pentru locuitorii Antiohiei şi cetăţile şi satele din împre- 
jurimile ei, şi a văzut şi iată Domnul S-a îmbunat la cuvintele lui şi prin expresia 
feței Sale arăta că îl ascultă cu plăcere şi hotărârea Lui nu s-a mai abătut asupra 
cetăţii. 


Revenindu-şi întru sine, a zis: „Rugaţi-vă cu tărie, fraţilor, căci am aflat har 
înaintea Domnului, ca să fie izbăvite cetăţile şi satele de primprejur”. Şi zicând 
acestea, vede iarăşi în puterea Duhului că stătea pe ţărmul Seleuciei şi a văzut 





deasupra mării, în văzduh o corabie plutind în văzduh şi în corabie îngerii mâniei 
stând gata, aşteptând puterea Duhului. Și a stat Duhul în loc luând aminte la 
corabie pe mare şi a scuturat cele două mâini în văzduh şi a plâns cu plângere mare 
şi a zis: „aie şi dezrădăcinează”. Când au auzit aceasta cei ce şedeau în corabie au 
făcut vuiet mare foarte, încât s-a mişcat tot adâncul şi s-a avântat corabia în văzduh 
spre coastă şi într-o clipită au căzut cetăţi şi sate. Revenindu-şi întru sine, a zis: 
„Încă mai cu osârdie rugaţi-vă, fraţilor, fiindcă multă mânie s-a abătut peste lume. 
Dar ţinutul acesta îl păzeşte Dumnezeu, fiindcă eu m-am rugat pentru el, dar să ne 
rugăm poate se va milostivi Dumnezeu de toţi”. 


Și prin Duhul Sfânt care era în el, Simeon a făcut degrabă un tropar şi îl cânta. Căci 
toate i-au fost date lui să le facă degrabă, din prea multă bogăția darului lui 
Dumnezeu. Şi adunându-ne pe noi, ne-a învăţat şi ne-a pus pe noi şi pe mulțimile 
cele venite din diferite eparhii, fără să le spună nimic din cele văzute, să se roage, 
cântând aşa: „Auzit-au ninivitenii îngroparea lor prin cutremur pentru păcate [lona 
3, 4; 4, 11.], iar prin minunea chezăşuitoare a chitului, pocăinţa cheamă învierea 
cea prin lona [lona 2, 1.]. Că în vremea aceea, Hristoase Dumnezeule, primeşte, 
îndurându-Te, strigarea poporului Tău, cu a pruncilor şi a dobitoacelor, şi pe noi 
cei pedepsiţi cruţă-ne [lez. 7, 8; 8, 18; 9, 10.] şi ne miluieşte prin Învierea Ta cea 
de trei zile, că Tu eşti Dumnezeu, Dumnezeul celor ce se pocăiesc şi întru noi arată 
bunătatea Ta, întreit Sfinte, slavă Ție”. 


Ne-a pus pe noi să cântăm troparul acesta şi să ne rugăm pentru şaizeci de zile şi 
plângeau mulțimile şi ziceau: „Ce oare să fie aceasta?”. Cu o zi mai înainte de 
vinerea în care avea să fie cutremurul acela mare, a venit la el doamna Marta, 
maica lui, rugându-se să-i facă cunoscut ei tainele descoperite lui. Şi silit fiind de 
dânsa i-a zis ei: „Va, maică, să fie cutremur, cum nu a mai fost niciodată decât 
numai la răstignirea Domnului şi vor fi mari dărâmături”. Şi temându-se foarte, i-a 
cerut îndată să se împărtăşească din mâinile lui cu trupul şi sângele mântuitor al lui 
Hristos, Fiul lui Dumnezeu, spre pază. 


ŞI în ziua următoare, pe la ceasul al zecelea al zilei, s-a cutremurat tot pământul cu 
cutremur mare, cum nici multele neamuri trecute nu-şi aminteau să fi fost, şi au 
căzut oraşe şi sate de pe coastă, ca în vedenia arătată lui, şi munţii s-au zguduit, 
despicându-se cu putere şi pământul din loc în loc avea hăuri căscate şi marea a 
fugit din locul ei pentru multe ceasuri şi corăbiile, izbite cu putere de țărm, se 
zdrobeau [Apoc. 16, 18-19.]. Totuşi din Laodiceea până în Antiohia în ţinutul de 
nord toate au rămas în picioare, numai unele turnuri ale zidului şi câteva ziduri de 
biserici s-au surpat. Dărâmături nu au fost, după cuvântul sfântului şi cele din Tir şi 
Ierusalim şi ţinutul de miazăzi a fost păzit, de asemenea, după chipul vedeniei lui. 





Văzând, aşadar, cele întâmplate, cei care au auzit cu o zi mai înainte de ziua aceea, 
împreună cu doamna cea mare, au alergat plângând cu frică şi închinându-se lui şi 
vestind tuturor minunile lui Dumnezeu cele vestite prin el. 


A făcut şi un alt tropar pentru cele întâmplate şi îl cânta, învăţându-ne şi pe noi şi 
poruncindu-ne să cântăm aşa: „Minunate sunt faptele Tale şi sufletul nostru le 
cunoaşte foarte, Hristoase Dumnezeule, Stăpânul nostru! Munţii tremură înaintea 
Ta, s-a cutremurat întregul pământ, s-au zguduit munţii cu putere, marea a văzut şi 
a fugit, corăbiile au fost împinse de vânt pe ţărmul uscat. În mânia Ta, Doamne, 
adu-Ți aminte de milă, mântuieşte pe cei rămaşi, fără de păcat eşti Doamne, slavă 
ie (| Pe 13 3 7 Avac. 30]. 


După a nouă zi de la cutremurul acela, iarăşi rugându-se robul lui Dumnezeu, s-a 
văzut pe sine răpit la nord de Constantinopol şi a văzut Duhul că a scuturat mâinile 
peste ea de trei ori şi a plâns asupra ei şi a zis: „Vai şi celorlalte cetăți că în 
Constantinopol se va face cercetare în parte”. Acestea văzându-le mai dinainte 
sfântul, a suspinat şi s-a întristat. 


Înţelegând noi că a văzut o vedenie, l-am silit pe el să ne vestească nouă. Dar 
rugându-se a zis: „Va face Dumnezeu cercetare şi într-o parte a împărătesei 
cetăților şi se va surpa din loc în loc în parte, iar cetăţile şi satele care sunt lângă ea 
vor cădea şi ele în parte. 


Dar era de faţă şi un cleric dintre iubitorii de Hristos din Antiohia cu numele loan 
pe care l-a vindecat suferind fiind la coapsa lui şi neputându-se mişca. Acesta 
ascultând din întâmplare, a auzit când ne-a grăit nouă acestea. Şi după şase zile a 
fost noaptea cutremur mare în Constantinopol şi pe cartiere s-au distrus în parte 
case multe şi a pierit mult popor în ea. S-a distrus şi Nicomidia şi aşa numitul 
Rhegium, Niceea, şi din loc în loc şi celelalte cetăţi situate aproape de Ilyria. S-a 
aflat aceasta în Antiohia în cetate şi s-a făcut plângere în ea şi făceau slujbe ziua şi 
noaptea. Auzind iubitorul acela de Hristos cele întâmplate, iute a venit la omul lui 
Dumnezeu minunându-se de împlinirea vedeniei lui exact cum a auzit el, ascultând 
din întâmplare ceea ce explicase sfântul fraților şi a dat slavă şi mulțumită Fiului 
lui Dumnezeu, Celui ce nu ascunde nimic de sfinţii Lui pe care minunaţi i-a făcut 
pe pământ. 


Atunci, fiindcă pământul continua să se scuture, nemaiputând îndura frica, doamna 
Marta, mama lui, a venit la el, zicând: „Te rog, fiule, stai astăzi la rugăciune şi nu 
mai primi pe nimeni din mulțimile care vin, ca să Se îmbuneze Dumnezeu şi să 
înceteze cutremurele acestea pe pământ”. A ascultat cuvântul acesta şi a închis 





porțile şi a venit Duhul lui Dumnezeu, bucurându-Se, peste el, şi sfântul cânta un 
tropar melodios, zicând: „Cum Te-ai milostivit de Moise care mijlocea ca să nu 
zdrobeşti pe Israel [leş. 32, 12.], şi acum, Doamne, Te rugăm, încetează mânia de 
la poporul Tău, dând iertare multelor noastre păcate, Cela ce singur eşti fără de 
păcat, Hristoase Dumnezeule, după mare milă Ta, slavă Ție”. 


După ce a împlinit acestea Duhul cel Mângâietor a zis către el: „Astfel învaţă-i să 
se roage şi vor înceta cutremurele pe pământ”. 


Îndată chemând Simeon pe fraţi, a făcut precum i s-a poruncit şi nu a mai continuat 
pământul să se cutremure din ceasul acela. Nimeni, aşadar, să nu fie necredincios 
nici să se îndoiască că Domnul şi Preasfântul Duh l-au învăţat pe el acestea, ci 
fiecare, primindu-le cu credinţă şi ţinându-le drept sigure, să slăvească împreună cu 
noi pe Dumnezeu pentru toate cele slăvite care s-au întâmplat prin sfânt slujitorul 
Lui, Simeon. 


[Viaţa Sfântului Simeon 104-107, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographică, nr. 1), Ed. Doxologia, Iaşi, 2013] 


Sfântului Simeon i se vesteşte ridicarea Mănăstirii de pe Muntele minunat 


Era muntele neumblat, pustiu, neavând vreo casă, decât numai o colibă făcută de 
ucenicii lui în care şedeau. lar sfântul stătea pe stâncă, într-un adăpost, acoperit cu 
un acoperământ de piele. 


Mulţime multă şi nesfârşită de bolnavi şi de demonizaţi venea la el, ca să se 
vindece prin el. Pustietatea muntelui le pricinuia multă zdrobire şi strâmtorare. Dar 
lubitorul de oameni şi Milostivul Dumnezeu, Cel ce I-a ales pe sfântul lui rob şi l-a 
sfințit din pântecele maicii lui, îndurându-Se şi în această privinţă de poporul lui, 
S-a arătat sfântului, zicând: „Nu vezi neamul acesta împuţinat la suflet şi că cei ce 
locuiesc aici şi străinii au nevoie de toate pentru mângâiere şi mântuire? Lasă-Mă 
dar, prin înţeleapta iconomie, să rânduiesc toate, astfel încât să fii fără greutate 
oamenilor şi să fie în locul tău cele necesare”. 


Și a zis robul lui Dumnezeu: „Fie numele Domnului binecuvântat în veci” | Ps. 
112, 2.]. Şi acestea zicând, vede pe un înger al Domnului ţinând în mână o 
măsurătoare şi trasând urmele unei mănăstiri şi în ea o sfântă biserică şi un nor 





luminos acoperind întreg Muntele minunat [leş. 24, 15.] şi Duhul lui Dumnezeu 
arătând cu degetul şi zicând: „Acestea toate vor fi locul tău spre slujirea celor ce 
vor locui în ea şi vor fi găzduiți în ea. Căci te-am sfinţit şi te-am binecuvântat pe 
tine şi voi prea mări numele tău [Fc. 12, 2.] în neamuri multe şi regii şi mai marii 
popoarelor [Apoc. 6, 15.] se vor ruga ţie”. Şi i-a arătat mulţime multă de felurite 
popoare alergând şi venind la el. 


Acestea văzându-le sfântul şi încredințat că este voia Stăpânului Hristos să 
întemeieze o mănăstire prin el şi mulțumind Domnului pentru toate, a poruncit 
ucenicilor lui să însemneze locul mănăstirii după modelul arătat lui. Şi după ce s-a 
făcut aceasta, a mişcat Dumnezeu pe oamenii cei din ţinutul isaurienilor şi mulțimi 
multe din alte locuri şi veneau la sfântul aducând bolnavi şi oameni stăpâniți de 
felurite patimi şi tulburaţi de duhuri necurate şi pe toţi îi vindeca numai prin cuvânt 
şi mulțumind Domnului prin sfântul, trudeau la tăierea pietrelor şi la construirea 
mănăstirii, punându-și termene şi plătindu-şi astfel cheltuielile [Mt. 4, 24; Faptes, 
16.]. 


Cu două-trei zile mai înainte de a se împlini termenele fixate de aceia, alții mai 
mulţi veneau, aducând cu ei în acelaşi chip bolnavi care dobândeau vindecare prin 
sfântul şi rămâneau şi aceştia să muncească la lucrul ce se înfăptuia. Aşadar, s-a 


răspândit aceasta pretutindeni şi toţi alergau, ca să fie binecuvântaţi şi să fie 
tămăduiţi de bolile care îi stăpâneau şi să muncească la lucru, aducându-și cu ei 
cele necesare traiului şi uneltele de care aveau nevoie la un asemenea lucru. Şi 
astfel, potrivit cu cuvântul Domnului, fără greutate înainta o asemenea zidire. 


[Viaţa Sfântului Simeon 104-107, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. Dragoş Bahrim (Colecţia Viaţa în Hristos, 
seria Hagiographică, nr. 1), Ed. Doxologia, laşi, 2013] 


Binecuvântarea Sfântului Simeon dăruiește harisma sculpturii 


Unui frate dintre ucenicii fericitului Simeon, cu numele loan, i s-a dat prin rugă- 
ciunea sfântului duhul înţelepciunii ca lui Beţaleel [leş. 31, 3-5.], ca să sculpteze 
felurit capitelurile coloanelor bisericii construite de sfântul şi închinată numelui 
Sfintei şi de viaţă făcătoarei Treimi. Căci a zis învățătorului: „Pune, părinte, sfântă 
mâna ta pe inima mea şi voi începe să cioplesc după cum îmi va da mie Duhul care 
este întru tine”. Era bărbatul acesta înţelept în cuvânt, dar total neiscusit în arta 
sculpturii în piatră, numai prin credință a aflat harul. Și începând să sculpteze 





capitelurile coloanei le-a terminat. Căci era osârduitor în ascultarea sfântului și 
având inimă zdrobită, căuta să afle virtuțile lui şi minunile lui, uimit fiind de 
înțelepciunea şi Duhul în care vorbea [Fapte 6, 10.]. Prin lucrarea şi cuvântul 
acestuia păzea poruncile curat, îmbrățișându-le pe acestea din adâncul inimii şi 
închinându-se în Duhul. 


Pe acesta Domnul, vrând să îl ia la sine ca pe un bun, i-a descoperit robului Lui 
despre adormirea lui şi în noaptea aceea, pe când toți cântau rugăciunile de noapte, 
a întrebat Simeon pe Domnul, zicând: „Doamne, oare l-ai scris pe el în cartea 
vieţii?”| Dan. 12, 1; Apoc. 20, 15.]. 


Şi a zis Domnul: „L-am scris nu numai pe acesta, ci pe toți ucenicii tăi pe care I-ai 
trimis mai înainte şi îi vei trimite după acestea şi i-am rânduit pe ei în cartea vieţii”. 
Pentru aceste slăvite fapte, s-a închinat Simeon Domnului şi când au terminat ei 
psalmodia a zis în auzul tuturor: „Frate Ioane, pace ţie! Domnul te-a chemat pe 
tine” [leş. 3, 18.]. 


lar acela îndată îmbrățișându-l cu bucurie și cu plângere şi sărutând cojocul de 
piele al sfântului, s-a schimbat la faţă și a zis: „Părinte, în mâinile Tale îmi pun 
duhul meu [Lc. 23, 46.] şi Duhul Tău cel bun mă va călăuzi la pământul dreptăţiu”| 
Ps. 142, 10.]. Ace-stea zicându-le, peste două zile a adormit şi a fost mare plângere 
pentru el, toți fraţii venind la el cu jale, s-au tânguit foarte pentru el [Fapte8, 2.]. 


[Viaţa Sfântului Simeon 108, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographica, nr. 1), Ed. Doxologia, Iași, 2013] 


Sfântul Simeon urcă pe stâlpul de la Muntele Minunat 


Venind, aşadar, ziua Cincizecimii şi după ce s-a săvârşit sinaxa, a poruncit să 
slobozească mulțimile care veneau şi, duminica următoare, după cântările de 
dimineaţă, a poruncit fraților să închidă porțile mănăstirii şi să se adune la el. Şi 
tămâind, şi poruncind să-şi plece genunchii cu toţii, i-a plecat şi el. Şi aruncându-se 
cu faţa la pământ şi rugându-se pentru un ceas cu lacrimi împreună cu ei şi la 
sfârşitul rugăciunii, când au zis cu toţii amin, a zis să-l dezbrace pe el de culionul 
de piele. La rugăciune, a iertat şi neştiinţa lor în privinţa răspunsurilor, zicând către 
ei acel cuvânt evanghelic: „lată, voi sunteţi curaţi pentru cuvântul pe care vi l-am 
spus [În 15, 3.]. Şi acum, aşadar, ca la început, porunca Domnului v-o dau vouă, ca 





să vă iubiţi unii pe alţii, precum EI Însuşi ne-a iubit pe noi. În aceasta vor cunoaşte 
toţi că sunteţi ucenicii mei [În 13, 34-35.] pururea în Domnul. Omorâţi-vă, fraţilor, 
mădularele voastre, cele de pe pământ [Col. 3, 5.], depărtaţi-vă de întâlnirea 
lumească cu cei ce vin, ostenindu-vă la lucrul mâinilor voastre, câştigaţi-vă pâinea 
cea de toate zilele. În toată paza ţinând inimile voastre [Prov. 4, 23.], îndeletniciţi- 
vă cu rugăciunea, cu psalmodia şi cu cuvintele dumnezeieşti pe care adeseori le-aţi 
auzit de la mine, privind la cele veşnice, ca să fie ruşinat cel ce luptă împotriva 
noastră. Să fie cuvântul vostru, ce este da, da şi nu, nu. Căci ceea ce este mai mult 
decât aceasta, de la cel rău este [Mt. 5, 37.]. Nu întristaţi Duhul cel Sfânt întru care 
aţi fost pecetluiți pentru ziua mântuirii [Ef. 4, 30.]. Vă Jur pe voi înaintea lui 
Dumnezeu, păziţi poruncile pe care le-aţi primit [| Tim. 5, 21.]. Căci iată, Domnul 
este acum aici în mijlocul vostru şi Preasfânta lui Maică împreună cu sfinții Lui 
îngeri şi cu toţi sfinţii” | Mt. 18, 20.]. 


Acestea zicând şi altele multe îndemnându-i şi povătuindu-i pentru viaţa veşnică, i- 
a încredinţat pe ei Domnului şi făcând rugăciunea stăpânească [Mt. 6, 9; Lc. 23, 
34] pentru ucenici, cea care este în Evanghelia după loan, punându-şi mâinile peste 
ei, i-a binecuvântat pe toţi, făcând rugăciune sobornicească pentru lume şi pentru 
oamenii care ne urăsc pe noi în deşert şi zicând: „Nu le socoti, Doamne, păcatul 
acesta, ci iartă-le lor. Căci nu ştiu ce fac [Le. 23, 34.], precum Însuţi al spus, 


Stăpâne. Adaugă cele bune ale Tale celor ce ne fac nouă bine pentru numele Tău 
cel Sfânt, cel chemat asupra noastră şi nu pomeni păcatele lor în ziua judecății şi a 
cercetării. Socoteşte-le lor spre slava Ta cele pe care le-au lucrat nouă prin râvna 
cea bună, dându-le lor multe pentru puţine, cele veşnice pentru cele vremelnice, 
căci Tu eşti răsplătirea celor ce se tem de Tine cu inimă zdrobită şi smerită, 
puternice şi lăudate întru toţi vecii nesfârşiţi. Amin” | Evr. 8, 12.]. 


După ce s-a rugat acestea, s-a încredinţat pe sine lor de la balustradă şi primindu-l 
pe el l-au aşezat pe un tron nou şi a luat la piept Sfintele Evanghelii şi făcând 
înconjurul mănăstirii, a făcut rugăciune în toate casele mănăstirii şi în depozitul de 
grâu. 


Cu cuget înalt, cuvioasa cu adevărat Marta, maica lui cea după trup, a luat cinstita 
şi de viaţă făcătoare cruce şi a mers înaintea lui cântând: „Mântuieşte-ne pe noi, 
Fiule al lui Dumnezeu, Cel ce Te-ai răstignit pentru noi, Doamne, slavă Ţic, 
Aliluia”. 


Luându-l deci frații pe robul lui Dumnezeu în mâinile lor, ca pe un vas sfânt [III 
Rg. 8, 3-4.], şi lăudându-L pe Dumnezeu, l-au dus în sfânta biserică a lui 
Dumnezeu, construită de el, şi închinându-se lui şi rugându-l să-i încredinţeze pe ei 





Domnului, l-au urcat sus şi cu pace şi cântări l-au pus pe cinstitul lui stâlp. Atunci 
au venit la el mulțimi multe stăpânite de felurite boli şi punându-și mâinile pe ei i-a 
vindecat [Lc. 4, 40.] şi au plecat, slăvindu-L pe Dumnezeu şi pe sfântul Lui rob, 
Simeon. 


[Viaţa Sfântului Simeon 113, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographică, nr. 1), Ed. Doxologia, laşi, 2013] 


Sfântul Simeon ocroteşte familia şi ajută la naşterea pruncilor 
Minuni ale icoanei Sfântului Simeon 


O femeie din Rosopole a Ciliciei numită Theotekna, trăind cu bărbatul ei douăzeci 
de ani, nu avea copii. Dar s-a întâmplat că ea din copilărie era chinuită de demon şi 
îşi muşca limba. lar bărbatul ei, nemaiputând suferi starea întristării ei, a slobozit-o 
din casa lui, nemaivorbind cu altă femeie timp de patru ani. Găsind aceea tovarăşi 
de drum a alergat la dreptul Simeon. Cum l-a văzut pe el demonul, îndată a scrâşnit 
din dinţi şi a început să o chinuiască înaintea lui, văzând împreună cu femeia 
chipul lui duhovnicesc, zicând cu un glas omenesc: „Te despart pe tine de ea, duh 
rău şi necurat şi se va întoarce la bărbatul ei şi li se va naşte lor în anul următor un 
prunc”. Şi a urlat demonul, tulburându-se sălbatic. „O, silire săvârşeşti! Că nu-ţi 
este ţie a despărţi soţi. Pentru ce dându-le lor şi fiu, de vreme ce ea nu face copil de 
la mine? Ce rău ţi-am făcut ţie, cu ce am greşit înaintea ta că mă desparţi de femeia 
mea? Dacă m-ai cumpărat rob, poate mă vei da în robie oamenilor”. A zis Simeon 
că: „Rău rob eşti, cunoaşte-te pe tine însuţi, atotrăule, şi fugi arzând în văpaia 
focului. Adu apă şi adună lemne”. Şi îndată, ca un vânt năprasnic, tânguindu-se 
tare demonul prin femeie, luă ulciorul de apă şi plecă. Şi după ce a umplut ulciorul 
cu apă şi după ce a adus lemne, se tânguia şi zicea: „Vai mie, vai mie robului celui 
rău şi născocitorul relelor [Rom. 1, 30.], ce-am pățit? Că de femeia mea mă 
desparte Sfântul Simeon şi ce voi face eu, nenorocitul, nu ştiu”. Acestea spunându- 
le înaintea mulţimii adunate, după ce a împlinit slujirea poruncită lui, a strigat cu 
glas mare, zicând: „les!”. 


Și văzând un fulger de foc adus împotriva lui, a alergat în femeie, în jurul stâlpului 
sfântului, chinuit foarte şi dureros şi astfel a ieşit îndată şi femeia a revenit la starea 
ei normală şi a slobozit-o pe ea Simeon sănătoasă, zicând către ea: „Mergi, femeie, 





la casa ta şi trăieşte cu bărbatul tău. Căci iată, a îndreptat Dumnezeu inima lui să te 
primească pe tine cu bucurie mare”. Şi a fost aşa. 


Și întorcându-se ea, a fost îndreptată inima bărbatului ei să o iubească pe ea şi s-a 
apropiat de ea şi îndată a luat în pântece şi, plinindu-se anul, au adus pruncul la 
robul lui Dumnezeu, lăudând şi slăvind pe Dumnezeu [Lc. 2, 20.]. După ce şi-au 
împlinit rugăciunea şi s-au întors la ale lor, a ridicat femeia, purtată de credinţă, 
icoana sfântului în cămara cea mai dinlăuntru a casei ei şi făcea minuni, umbrind-o 
pe ea Duhul Sfânt [Lc. 1, 35.] Care sălăşluia în sfântul, iar demonizaţii se curăţau 
acolo şi cei suferinzi de multe boli se vindecau. 


Între care şi o femeie cu curgere de sânge neîncetată de cincisprezece ani, 
apropiindu-se cu credinţă, s-a dus să vadă icoana şi îndată s-a oprit curgerea. Căci 
zicea în sinea ei că: „Dacă numai voi vedea asemănarea lui, mă voi izbăvi” | Mt. 9, 
20-22.]. Văzând că a secat izvorul sângelui ei, a alergat îndată la omul lui Dumne- 
zeu, închinându-se înaintea lui, lăudând şi slăvind pe Dumnezeu şi vestind 
minunea străină ce i s-a întâmplat. 


Notă: Acest capitol din Viaţa Sfântului Simeon precum şi capitolul 158, care 
menționează o icoană a Sfântului Simeon venerată public încă din timpul vieții 
sfântului, au fost citite la Sinodul al VII-lea Ecumenic de la Niceea din 787, pentru 
a susține argumentaţia în favoarea cultului icoanelor. Sfântul loan Damaschin îl 
menţionează de asemenea în al treilea său Tratat de apărare a sfintelor icoane pe 
Sfântul Simeon din Muntele minunat ca pe un Părinte susținător al cultului 
icoanelor. 


[Viaţa Sfântului Simeon 118, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographică, nr. 1), Ed. Doxologia, laşi, 2013] 


Sfântul Simeon ne ajută și ne învaţă cum să biruim ispitele 


După un timp, văzând sfântul altă vedenie şi devenind foarte mâhnit, i-a chemat pe 
frați şi a zis: „Cu vitejie, fraților, purtaţi ispitele care vor fi aduse asupra voastră, 
Domnul îngăduindu-le, ca să vă desăvârşească şi să vă încununeze și să vă 
învrednicească de slava cerească, scrişi fiind voi în cartea vieţii. Şi smeriți cugetul 
vostru, nimicind orice trufie care se ridică împotriva cunoaşterii lui Dumnezeu, 
robind tot gândul spre ascultarea Domnului, gata fiind să pedepsim toată 





neascultarea, când supunerea voastră va fi deplină [II Cor. 10, 5-6.], prin mul- 
țumirea cea către Domnul. 


Toţi străpungându-se la inimă și vărsând lacrimi, ziceau: „Cu sfintele tale rugă- 
ciuni nădăjduim să fim mântuiţi, sfinte părinte”. 


ŞI luând cartea Sfântului lov, a poruncit să se facă linişte şi să-și plece urechile lor, 
ca să asculte cu atenţie. Şi începând cartea de la început, a citit-o toată până la 
sfârşit şi când erau cuvinte spuse în pilde, le făcea lor tâlcuirea și când a ajuns la 
cuvântul acela spus de diavolul către Domnul: „«Am dat ocol la tot pământul de 
sub cer şi am umblat şi iată-măy [lov 1, 7.]. A dat ocol în mod vădit, ca să afle 
unde este omul temător de Dumnezeu [lov 1, 8.], pentru ca, de-i va fi cu putință, 
să-l înşele pe el. Staţi, aşadar, tari, neclintiți [1 Cor. 15, 58.], încingând mijlocul 
vostru cu adevărul și încăl-ţându-vă picioarele, gata fiind pentru Evanghelia păcii, 
întru toate îmbrăcând platoşa credinţei cu care veţi putea stinge toate săgețile cele 
arzătoare ale vrăj-mașşului [Cf. Ef. 6, 14-15.]. Aţi ascultat care era răbdarea lui lov 
[lac. 5, 11.], fraților, şi aţi văzut care era scopul Domnului, și apostolul zice: «Căci 
socotesc că pătimirile vremii de acum nu sunt vrednice de slava viitoare ce se va 
descoperi nouă» [Rom. 8, 18.] şi iarăşi: «Căci necazul nostru de acum, uşor şi 
trecător, ne aduce nouă, mai presus de orice măsură, slavă veşnică covârșitoare, 


neprivind noi la cele ce se văd, ci la cele ce nu se văd, căci cele ce se văd sunt 
trecătoare, iar cele ce nu se văd sunt veşnice” [II Cor. 4, 17-18.]. 


Acestea zicându-le Simeon şi multe altele asemenea cu acestea, suspinând, a lăcri- 
mat şi a zis către el: „Vreme de luptă este, fraților, luptaţi împreună cu mine 
priveghind și ocupându-vă cu rugăciunea, ca să nu intrați în ispită [Mt. 26, 41; Mc. 
14, 38.], căci cele de la mine la voi au sfârşitul [Lc. 22, 37; IlCor. 5, 1.]. Ştiţi că 
locuinţa voastră cea pământească a cortului acestuia se va risipi, dar pentru voi, 
care petreceţi în chip iubitor de Dumnezeu, s-a gătit, pentru bunătatea Domnului, 
un cort nefăcut de mână în ceruri, al cărei urcuş mi l-a arătat Domnul în această 
noapte, în care înainte mergător al nostru a intrat iubitul nostru frate loan, care a 
trăit în mijlocul vostru cu frică de Dumnezeu și multă evlavie. Căci iată, acesta este 
al zecelea an de când nu am încetat să mă rog pentru voi cu lacrimi, fraților, 
plecând cu trude genunchii mei înaintea lui Dumne-zeu pentru voi [Ef. 3, 14.], 
priveghind pentru sufletele voastre [Evr. 13, 17.], ca unul care aveam să dau 
socoteală Celui ce v-a încredinţat pe voi mie, ca nu cumva să mă aflu între păstorii 
cei plătiți care îşi lasă oile şi lupul le răpește pe ele şi le împrăştie [In 10, 12.]. Ci 
pururea, imitând pe Bunul Păstor, cu puterea toiagului de sus alungam fiara 
precum știți. De câte ori nu v-a împrăștiat satana, de câte ori a încercat să vă 
piardă, de câte ori a încercat să vă tulbure mintea şi s-a sârguit să vă tragă la multe 





rele şi totuşi a fost izgonit prin harul lui Dumnezeu care lucra în noi şi, respins, 
fugea fără nici o ispravă. 


Acum însă vă spun vouă: diavolul a luat oarecare putere împotriva noastră, din 
îngăduința lui Dumnezeu, pentru puţină vreme, dar şi împotriva copiilor şi nu 
numai a copiilor, ci şi a pruncilor, şi aceasta este pricina pentru care a luat putere 
împotriva acelora în această vreme, ca să se împlinească cuvântul Domnului care 
zice: «Lăsaţi copiii să vină la Mine, că a unora ca aceştia este Împărăţia cerurilor» 
[Mc. 10, 14; Lc. 18, 16.]. Dar se întinde să înceapă de la noi, vrând să-şi deschidă 
aripile pretutindeni. Dar am aflat har la Dumnezeu, prin lucrarea rugăciunii, ca să îi 
tai acestuia puterile. 


Îndrăzniţi, aşadar, fraţilor, căci o scară stă înfiptă de pe stâlpul meu până la cer şi 
am văzut, iată, înaintea porților cerului la intrarea pe care vin Sfinţii îngeri să se 
închine înaintea lui Dumnezeu, stătea diavolul, etiopianul neruşinat, mare, privind 
fioros, având ochii însângeraţi. Şi stătea în văzduh fără să se sprijine pe ceva, aşa 
cum notau cele citite vouă în cartea lui lov [lov 1, 6-7; 2, 1-2.], scrâşnea împotriva 
mea, mişca capul împotriva voastră şi cerea să vă cearnă pe voi ca pe grâu. lar eu, 
precum zicea Domnul Sfântului Petru, adeseori m-am rugat şi mă rog să nu piară 
credinţa voastră” [Lc. 22, 31-32.]. Dar aştepta hotărârile cele aduse împotriva 


oamenilor şi glasul Domnului a ajuns până la el: „Plecând, lovește pe copii şi pe 
cei buni dintre oameni”. Răspunzând diavolul, a zis Domnului: „Voi începe de la 
Simeon”. Zice Domnul către el: „Mută-ţi mintea de la el. Căci l-am umbrit pe el 
pentru mântuirea multora şi numele lui îţi va fi ţie şi puterilor tale frică şi cutremur 
[Ps. 110, 9.] şi unde Mă va chema cineva prin el sau i se va da din ciucurii 
veşmântului său, acolo va fi şi puterea Mea ca să-i vindece pe ei”. 


Amărât, diavolul a zis Domnului: „Ce va fi mai mult? Oare degeaba Simeon îl 
slăveşte pe Dumnezeu? Oare nu din pruncie l-ai încins cu armele puterii, când 
veneam împotriva lui să-i fac rău, ars fiind şi slăbind, o luam la fugă? Căci i-ai dat 
lui putere să mă lege şi să râdă de mine ca nimănui altcuiva pe pământ. L-ai 
împrejmuit pe el şi l-ai păzit spre pierzania mea şi i-ai nimicit pe cei ce-l urau pe el 
şi i-ai scos de pe pământ, l-ai pus pe el cu doi sfinți arhangheli în strălucirea 
luminii şi în norul cel luminos strălucind ca aurul și ai pus mâinile Tale şi cunună 
pe capul lui. I-ai dat lui toiagul puterii Tale, ca să alunge zecile de mii ale noastre 
şi ne-ai aruncat pe noi ca pe nişte lăcuste să fim călcaţi sub picioarele lui. Ai pus 
înaintea ochilor lui firea noastră ca a porcilor şi a caprelor şi ai arătat-o fugind de 
el. Numele lui este scris în slava Ta [Lc. 10, 20.] şi al oricui cere şi Te cheamă pe 
Tine prin el. Ca un fulger ne alungă pe noi prin Duhul Sfânt. Căci s-a încins cu 
lumina Ta ca şi cu o haină şi slava Ta a îmbrăcat-o. Trimite, dar, mâna Ta ca să 





ridic eu împotriva lui oameni necredincioşi şi răi şi voi intra în ucenicii lui, îi voi 
sălbătici pe ei în felul demonilor şi al oamenilor şi voi cunoaşte dacă nu te va 
blestema în față” [lov 1, 11; 2, 5.]. 


Şi i-a dat Domnul în ceasul acela ca în taină îngăduință împotriva robului lui cele 
ce trebuiau să fie, după cum a crezut Domnul, ca să-l arate mai încercat printr-o 
asemenea ispită pe slujitorul Lui, pricepând Sfântul Simeon de la Preasfântul Duh 
că nici o putere nu a dat Dumnezeu vrăjmașului împotriva lui, cruțându-l pe el. 
Numai acest lucru l-a îngăduit, să lupte cu el prin ispita fraților lui, fiindcă vrăj- 
mașul a cerut aceasta, ca să fie rușşinat şi mai mult, atacându-l pe slujitorul lui 
Dumnezeu. 


[Viaţa Sfântului Simeon 124, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographica, nr. 1), Ed. Doxologia, lași, 2013] 


Rugăciunea Sfântului Simeon învie pe ucenicul Conon 


Îndată robul lui Dumnezeu, mişcat de Duhul Sfânt, a strigat cu îndrăznire cu glas 
mare, zicând: „Conon, frate, scoală! Te cheamă pe tine prin mine, Cel ce l-a 
chemat pe Lazăr cel mort de patru zile”. Și prin puterea şi chemarea numelui Celui 
ce înviază pe morți, cuvântul dreptului a devenit lucrător. 


După ce a spus acestea, unul dintre frați, pe nume Conon, pe care sfântul îl iubea 
foarte [loan 13, 23.] fiindcă era foarte râvnitor, a stat trist şi în luptă mare. Acesta, 
fiind răpit [Fapte 22, 17; In 3, 21], îl vede pe drept zicând către el: „Ce mare este 
îndrăznirea înaintea lui Dumnezeu, a unui om care este astăzi ajutorul şi mântuirea 
lumii și lumea nu l-a cunoscut pe el” | loan 1, 10.]. Şi după ce a întrebat acela: 
„Cine este acela, Doamne?”. A zis că acesta este care vorbeşte cu el. Revenindu-şi 
întru sine, Conon i-a povestit sfântului vedenia cu frică şi cutremur. lar duhurile 
aducătoare de moarte care au venit asupra fraților, urlând cu glas mare, se 
tânguiau, zicând: „Pentru ce ne arzi pe noi, robule al lui Dumnezeu? Căci fără de 
voie am venit să lovim şi suntem loviți de tine. A îngăduit Dumnezeu aceasta ca să 
te arăţi, ca de obicei, biruitor”. 


Dar a zis Simeon: „Spre îndoită ruşine şi ardere vă vor fi acestea. Dacă socotiți că 
aveţi oarecare bucurie, fiindcă s-a întristat sufletul meu până la moarte [Matei 26, 
38; Mc. 14, 34.], nu vor lipsi pedepsirile voastre”. 





După ce a spus aceasta, a auzit robul lui Dumnezeu că şi Conon, rănit fiind de 
plagă, a murit. Dar a poruncit să-l aducă şi să-l pună înaintea lui. Și poruncind să se 
ia de pe el culionul de piele, a plâns peste el foarte şi plecând genunchii şi lipindu- 
şi fruntea de stâlp, s-a rugat, zicând: „O, Tată al îndurărilor şi Dumnezeule a toată 
mângâierea [II Corinteni 1, 3.], Cel ce din neființă ai creat toate, Hristoase, Unule 
născut, Fiule şi Cuvântule al lui Dumnezeu, viaţa celor morţi, Cel ce Te-ai pogorât 
până la porțile iadului şi iarăși Te-ai înălţat, suflă asupra celui ce zace Duhul Tău 
cel de viață făcător, ca să se întoarcă sufletul lui în cortul lui şi dă mărire numelui 
Tău. Căci Tu eşti binecuvântat întru toate minunile Tale, precum totdeauna așa şi 
acum şi în vecii vecilor. Amin”. 


Acestea rugându-se cu glas mare l-a chemat pe nume şi zice: „Avva Conon” şi nu a 
fost răspuns, nu a fost auzire. Și iarăşi plecând genunchii, a continuat să facă 
aceeași rugăciune mai stăruitor şi după rugăciune, l-a chemat iarăşi pe nume şi nici 
atunci nu i-a dat nici un răspuns. Apoi şi a treia oară, plecând genunchii, s-a rugat 
şi a ridicat ochii lui, privind la cer [loan 11, 41.], şi a zis cu strigăt şi cu lacrimi: 
„Maica Domnului nostru, multmilostivă, pururea Fecioară şi Născătoare de 
Dumnezeu Marie, cetăţeanul pustiei şi învățătorul celor în pocăință, Înainte- 
mergătorul lui Emmanuil, Sfinte loane, cel ce cu dreapta lui a atins pe Creatorul şi 
Stăpânul a toată făptura, cel ce m-a învrednicit de multă prietenie şi dragoste, 
heruvimi şi serafimi, tronuri, domnii, începătorii și puteri [Coloseni 1, 15-16.], cei 
douăzeci și patru de bătrâni | Apocalipsă 4, 4.] ce săvârşesc jertfă necheltuită pentru 
sufletele drepţilor, Gavril, Mihail şi sfinții îngeri din toate oştirile nenumăratelor 
cete şi toți arhanghelii, cei care aduceţi pentru mine rugăciuni și slujbe şi care aţi 
făgăduit să mă iubiți din copilărie împreună cu toți sfinții apostoli, profeți şi 
mucenici, şi cu sufletele drepţilor săvârșiți, aţi încetat să vă rugaţi pentru mine, aţi 
uitat dragostea voastră față de mine? Unde este acum sfinţirea voastră? Unde este 
pomenirea mea în cetele voastre? lată acesta zace sub ochii voştri între voi şi 
Domnul, dacă nu va trăi, în zadar m-am ostenit, de nu va învia, nu am bineplăcut 
Domnului, nici nu am aflat împărtășire de comoara măririi în ceruri. Cel ce 
locuieşti întru cele înalte [Evrei 8, 1; Is. 33, 5; 57, 15.] şi spre cele smerite priveşti, 
caută în ceasul acesta la smerenia mea, că sărac şi sărman sunt eu şi necazurile 
inimii mele s-au înmulţit, din nevoile mele scoate-mă [Psalmi 24, 16-19.], că eu 
sunt robul Tău [Psalmi 142, 12.], Stăpâne”. 


Acestea zicându-le, s-au înspăimântat foarte fraţii care erau de față. Şi era a vedea 
din cele spuse că cerul însuşi era întristat [Matei 16, 3.]. 


Iar fericita Marta auzind cele spuse de sfântul, era în luptă multă şi în ceasul acela 
a fost răpită în extaz și s-a înspăimântat cu duhul [Facere 15, 12; Dan. 10, 7; 7, 





15.]. Căci a cunoscut harul dumnezeiesc coborându-se din cer la strigătul dreptului, 
încât să cutremure tot locul acela. După aceea, fiind în odihnă mare a sufletului şi a 
trupului din pricina puterii care umbrea şi revenindu-și întru sine, mai înainte de a 
povesti vedenia a stat la rugăciune. A zis Duhul Sfânt dreptului: „lată Domnul, şi 
nimeni nu l-a cunoscut” | Matei 11, 27.]. Şi a strigat cu glas mare și a zis: „În 
necaz am chemat pe Domnul şi m-a auzit întru lărgime” [Psalmi 117, 5.]. 
„Doamne, ascultă rugăciunea mea, a robului Tău, şi strigarea mea la Tine să 
ajungă. Să nu întorci fața Ta de la mine, în orice zi mă necăjesc, pleacă spre mine 
urechea Ta, în orice zi Te voi chema, degrabă auzi-mă!” | Psalmi 101, 1-3.]. Fiule 
al lui Dumnezeu, Cel ce ai plecat cerurile [II Regi 22, 10; Ps. 17, 11; 143, 6.] şi Te- 
ai pogorât din înălțimile şi din sfintele Tale lăcașuri, Dumnezeu, Cel ce S-a 
răstignit pentru noi, vezi pe cel ce zace înaintea Ta, dacă faci voia celor ce se tem 
de Tine [Psalmi 144, 19.] şi dacă m-ai scris şi pe mine în cartea Ta, precum ai 
înviat a patra zi pe Lazăr [loan 11, 11-43.], scoală şi pe adormitul robul Tău 
acesta”. 


Pe când dreptul striga acestea, a auzit glas sufletul celui ce stătea în rugăciune care 
zicea: „Întuneric este întreaga lume, şi nu este astăzi lumină care străluceşte în tot 
pământul. S-a înmulţit fărădelegea [Matei 24, 12.] în toate îndeletnicirile fiilor 
oamenilor, dar aici am găsit lumină”. 


Era ceasul al optulea al zilei şi în acest ceas, a văzut slujitorul lui Dumnezeu 
cerurile despicate şi o lumină nesfârşită strălucind deasupra tăriei, arzând şi 
luminând, încât a ascuns soarele și lumina zilei. Şi din colţul de răsărit, a auzit 
zgomot de roți și, aţintindu-și ochii, iată, a văzut un car mare și patru cai şi patru 
roți şi se roteau de la partea stângă a stâlpului la dreapta prin spate şi, venind, au 
stat înaintea lui. ŞI trei bărbaţi, care mânuiau carul, ca să-l conducă, a căror îmbră- 
căminte era ca zăpada şi părul ca aurul, unul la dreapta în mijlocul celor doi cai şi 
al celor două roți, iar celălalt la stânga în mijlocul a doi cai şi a două roți. lar 
celălalt era în spate. lar cel de-a dreapta a spus să stea carul, oprindu-se înaintea 
dreptului, întorcându-l către răsărit. lar caii erau albi ca laptele, frâiele şi căpestrele 
lor erau pline de lumină, şi carul strălucitor. Şi iată, din colţul din dreapta, de la 
răsărit, a venit o adiere tăcută şi iată, era precum chipul tăriei şi precum chipul 
safirului [lezechiel 10, 1.] pe spatele și pe mâinile celor patru bărbaţi care scuturau 
ca în faţa catapetesmei jertfelnicului și zburau cu negrăită frică. lar partea de 
deasupra lor era rotundă ridicată şi acoperind pe cel ce şedea [Ieşire 24, 17.]. 
Chipul slavei Domnului de la piept şi sus se vedea ca chipul unui om. Și zeci de 
mii de zeci de mii nenumărate de îngeri stăteau înconjurându-L [Apocalipsă 5, 1]; 
7, 11.] pe Cel purtat şi trimițând raze şi strălucind cu cea mai limpede lumină. Unii 





păreau aerieni, alții ca focul, alții ca soarele. Stăteau deasupra slujitorului lui 
Dumnezeu. 


Îi întrecea pe aceştia Mihail, stând cu îndrăznire. Căci numai el, în timp ce toţi 
ceilalți plecau capul, mijlocea pe lângă glasul Domnului, pentru care s-a și auzit un 
murmur: „Acesta este Mihail, cel ce iubeşte pe Sfântul lui Dumnezeu, Simeon”. De 
la stâlp şi până la bărbaţii aceia înfricoşători care purtau lucrul acela de safir şi 
până la Cel care avea ca un chip de om, puterile făceau suişuri ca la cer, cu 
cutremur. Dar urcau împreună cu ele în tot văzduhul mulțime de îngeri nenumărați, 
cu felurite chipuri, în lumină mare, cum nu putea făptura să poarte. Şi era lipit unul 
de altul, încât fețele lor păreau una. lar glasul fără prihană al Domnului, ca un glas 
de om, între cei din înălțime, chema întoarcerea sufletului celui ce zăcea. 


Mihail zice către sfântul: „Cercetează puţin, Stăpânul tuturor” şi cei patru bărbaţi 
care purtau lucrul acela de safir, care erau heruvimii, după cum a fost încredinţat 
sfântul prin Duhul Sfânt [Marcu 1, 10.]. Cu frică şi cutremur [Isaia 19, 16; Filip. 2, 
12.] făceau semn puterilor celor purtate cu ele până la tărie, să facă mai multă 
linişte și a doua oară glasul Domnului a însemnat aceeaşi întoarcere a sufletului 
aceluia. lar Mihail zicea: „Încă puţin cercetează Stăpânul tuturor”. lar Domnul a 
zis: „Haidem, de acum va învia”. 


Când era pe punctul de a Se ascunde şi de a nu se mai arăta, a zis să fie dată o 
oştire dintre puterile îngerești slujitorului lui pentru a sta mai mult împotriva 
oricărui duh al răutăţii. Şi la cuvântul Lui a stat mulțime de oştire de o parte şi de 
alta a stâlpului sfântului, ascultând de cuvântul lui, ca de cuvântul Domnului. 
Îndată robul lui Dumnezeu, mișcat de Duhul Sfânt, a strigat cu îndrăznire cu glas 
mare, zicând: „Conon, frate, scoală! Te cheamă pe tine prin mine, Cel ce l-a 
chemat pe Lazăr cel mort de patru zile”. Şi prin puterea şi chemarea numelui Celui 
ce înviază pe morţi, cuvântul dreptului [Romani 4, 17.] a devenit lucrător [Evrei 4, 
12.]. Şi îndată a deschis acela ochii şi privind, l-a văzut pe el pe stâlp şi a auzit un 
glas care îi amintea învăţăturile pe care adeseori le dădea lor despre nădejdea 
drepţilor şi despre strălucirea slăvită a sfinților [Psalmi 109, 3.], cu care, zice, vor 
străluci drepții ca soarele [Matei 13, 43.]. Şi ridicându-se Conon, împărtăşindu-se 
de hrană, s-a întărit, slăvind împreună cu ceilalți frați pe Dumnezeu, Cel ce dă o 
asemenea putere sfinților Lui şi Cel ce face voia celor ce se tem de EI [Psalmi 144, 
19. ]. Căci nu numai pe îngeri i-a supus Dumnezeu celor ce luptă astfel în sărăcie 
pentru numele Lui și biruiesc lumea și smintelile din ea [loan 16, 3.] şi pe stăpâ- 
nitorii întunericului veacului acestuia [Efeseni 6, 12.], ci întreaga împărăție le-a 
făgăduit-o lor, zicând: „Fericiţi cei săraci cu duhul că acelora este Împărăţia 
cerurilor” | Matei 5, 3.]. 





Acestea toate s-au întâmplat fraților pentru împuţinarea lor şi disprețul pe care l-au 
arătat față de poruncile dreptului, care îi întărea pe cei rămași să nu mai fie fără 
purtare de grijă, ci să asculte cu râvnă celor spuse lor de către el. 


[Viaţa Sfântului Simeon 129, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographica, nr. 1), Ed. Doxologia, Iași, 2013] 


Ortodoxia Sfântului Simeon şi hirotonia sa întru preot 


Am socotit drept să nu ascund de voi iubitorii de Hristos cum Sfântul nostru 
părinte Simeon a primit hirotonia de preot, deși refuza și fugea de asemenea 
povară. Fiindcă mulţi dintre cei ce veneau la el din întreaga lume pentru feluritele 
lor boli, şi pe lângă vindecarea dăruită lor, doreau încă să se și împărtășească prin 
el cu Sfintele lui Hristos Taine şi mulți dintre fraţii şi prietenii sinceri stăruiau la el 
să ia asupra lui jugul preoţiei şi îi spuneau că este mai bine „să fie săvârşită de tine, 
un părinte ortodox, jertfa cea fără de sânge, ca să ne împărtăşim şi noi fără de 
îndoire cu Sfintele Taine ale lui Hristos, din pricina ereziilor care se răspândesc 


[Printre ereziile din Siria la mijlocul secolului al VI-lea trebuie să socotim mai 
înainte de toate monofizitismul la care Livada duhovnicească a lui loan Moschos 
face atât de des referire.]|” 


EI însă, îngreunat din pricina multei lui smerenii, a zis către ei: „Mai sigur este 
nouă, fraților, ca în timp ce alţii slujesc, noi să ne împărtăşim, fugind de orice 
iubire de putere şi de cugetul de slavă deșartă, care vine celor mulţi de la preoție. 
Căci noi, fiind smeriți şi nevrednici de sfântul jertfelnic, trebuie să fugim de povara 
aceasta. Căci dacă serafimii, care prin fire sunt de foc, nu au îndrăznit să se atingă 
de cărbunii aceia dumnezeiești decât cu cleştele [Is. 6, 6.], eu iarbă fiind, cum voi 
suferi, ticălosul? Pentru aceea vă zic vouă: Viu este Domnul înaintea Căruia am 
stat astăzi [Lc. 1, 19.], acest cuvânt nu va stăpâni în mine, fiindcă este omenesc, 
dacă nu voi primi încredințare de la Însuşi Dumnezeul meu. Nu mai stăruiţi să-mi 
vorbiți pentru aceasta, ca să nu întristați Duhul cel Sfânt”| Ef. 4, 30.]. 


Astfel fiind şi cugetând, chemând apoi un preot evlavios, l-a pregătit pe el să 
slujească dumnezeiasca Liturghie şi s-a împărtășit cu Sfintele Taine cu frică și 
multă smerenie. Venind la el şi unii episcopi și unii bărbaţi credincioşi dintre cei cu 
rang înalt, l-au rugat pe el să primească această hirotonie, zicând că toţi credin- 
cioşii se vor zidi şi mai mult, dacă se va face aceasta. 





Dar el zicând că este nevrednic de această povară și apărându-se de ei în chip 
potrivit, folosindu-se de astfel de cuvinte, a spus că: „Dacă Dumnezeu nu îmi va 
porunci mie, nu voi primi aceasta”. 


După o vreme s-a făcut un glas din cer care a ajuns până la culionul de piele, 
zicându-i lui: „Fă rugăciune!”. Şi odată cu glasul care-i venea, i s-a deschis lui gura 
[Is. 53, 7; Mt. 5, 2; 13, 35.] de la Duhul Sfânt, şi a răspuns şi a zis către Cel ce 
glăsuia că: „Tu împărăţeşti peste noi, Dumnezeu şi Fiul Tău Unul Născut [Apoc. 
11, 15; 22, 5.] şi Duhul Tău cel Sfânt pururea, acum şi pururea şi în vecii vecilor. 
Amin”. De atunci i-a venit lui încredințarea de a auzi că a fost hirotonit preot al 
Dumnezeului Celui Preaînalt care grăia cu el, fiind învrednicit să audă glasul 
Tatălui celui negrăit care venea până la el. Căci precum Melchisedec [Fc. 14, 18; 
Evr. 7, 1.], în muntele Tabor şi precum Petru, corifeul au auzit: „Paşte oile Mele” [ 
In 21, 16.], la fel şi acesta, stând în Muntele minunat a auzit în anul al 33-lea al 
vârstei sale porunca de a face rugăciunea. 


După o zi, fiind în răpire sfântul, l-a văzut pe Dionisie, episcopul de atunci al 
Seleuciei [Acest episcop,care a participat la Sinodul ecumenic din 553, este men- 
tionat şi în capitolul 79 din Livada duhovnicească a lui loan Moschos, în legătură 
cu o minune referitoare la Euharistie (PG 87, 2936-2937).], venind şi intrând 
înlăuntrul balustradei exterioare a sfântului stâlp şi hirotonindu-l preot. Şi în ziua 
următoare, mişcat de Dumnezeu, același prea cuvios episcop vine împreună cu doi 
clerici cu blândeţe multă şi cu smerenia inimii şi rugându-se, a urcat la sfântul şi |- 
a sărutat pe el cu sărutare sfântă şi cu lacrimi [Rom. 16, 16; ICor. 16, 20; II Cor. 
13, 12; IITes. 5, 26.], slăvindu-L pe Dumnezeu şi zicând către el că: „A binevoit 
Cel ce te-a ales din pântecele maicii tale să împodobească prin tine creștineasca 
făgăduinţă. Căci se cuvine şi este drept ca tu, cel ce din pruncie te-ai făcut 
bineplăcut Stăpânului de obşte să mijlocești [ITim. 2, 5.] între EI şi oameni prin 
preoție”. Fiindcă de mai multe ceasuri discutau despre aceasta după cuvântul 
Scripturii [Le. 24, 17.], şi fiindcă dreptul nu voia, din pricina smereniei, să cedeze, 
zice episcopul: „Ascultă, fiule, pe Dumnezeu care îţi vorbește ţie: «Spre cine voi 
privi dacă nu spre cel smerit şi liniștit şi care tremură la cuvintele Mele» [ Is. 66, 
DI). 


Și acestea zicându-le, și rugându-l pe sfântul să binecuvânteze, a sărit dincolo de 
balustrada exterioară, ca în vedenia dreptului. lar sfântul însuşi, amintindu-și de 
glasul care a venit până la el, a cedat şi unul a plecat grumazul, iar celălalt, roşind, 
şi-a pus mâna pe cinstitul lui cap cu vărsare de lacrimi multe, arătându-l pe el preot 
desăvârşit la porunca lui Dumnezeu. Dându-i lui pace, a plecat cu bucurie şi 





veselie. Atunci au venit la sfântul ucenicii lui, rugându-se [Mt. 13, 36] să le săvâr- 
şească lor sfânta Liturghie. 


Și el pregătind prin Duhul Sfânt proscomidia, se întreba dacă i se cuvine lui să 
pună înainte prin ea şi se vede pe sine prin descoperire săvârşind Sfânta Liturghie 
prin această dumnezeiască anafora şi cetele sfinților îngeri, ca nişte bărbaţi eunuci, 
ale căror veşminte erau albe ca zăpada [Mt. 28, 3.], stând înaintea stâlpului şi prin 
mișcarea mâinilor binecuvântând şi zicând: „Dacă cineva nu împărtăşește această 
mărturisire de credință, să fie anatema”. Şi S-a arătat deasupra lor Domnul 
adeverind cuvintele acestea, adăugând și zicând: „Să fie despărțit de Tatăl şi de 
Fiul şi de Sfântul Duh”. De atunci, cu toată încredințarea, sfântul a pus înainte prin 
aceasta şi a săvârșit dumnezeiasca Liturghie, slăvind pe Dumnezeu, Cel slăvit în 
sfatul sfinților Lui [Ps. 88, 8; 67, 36; IITes. 1,10], fundcă minunaţi i-a făcut pe 
pământ pe sfinții Lui, fiindcă, după cum zice fericitul David, toate voile Lui sunt 
întru ei [Ps. 15, 3.]. 


[Viaţa Sfântului Simeon 132-135, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographica, nr. 1), Ed. Doxologia, lași, 2013] 


Sfântul Simeon își ia rămas bun de la ucenici. Ultimele cuvinte 

Aşadar, Însuși Mântuitorul lumii, Hristos, Domnul slavei, lisus, adevăratul 
Dumnezeul nostru [In 4, 42.], puterea cea de viață făcătoare, a dat sfântului Său 
slujitor să ne descopere nouă, nevrednicilor, slăvitele Lui taine. Și având el a se 
muta de la cele pământeşti și a părăsi viaţa cea în trup şi a pleca la Dumnezeu și a 
fi la EI, chemându-ne pe noi, nevrednicii lui robi, a zis: „„Veniţi, fraților, să vă 
descopăr vouă tainele cele săvârşite întru mine, ca să aveţi neîncetat nădejdile în 
Fiul lui Dumnezeu. 


Căci încă de când eram la vârsta prunciei mele, disprețuind cele necesare vieții, 
nevoindu-mă cu plecarea genunchilor şi vărsare de lacrimi multe, L-am rugat pe 
EI, adevăratul nostru Dumnezeu, zicând: «Binevoieşte, Dumnezeule, asupra 
robului Tău şi slobozește-mă pe mine de împărtăşirea de mâncărurile veacului 
acestuia în chipul în care Tu Însuţi voieşti». Aşadar, Cel ce descoperă tainele, Cel 
ce cunoaşte cele ascunse [Dan. 2, 47; 13, 42.], Cel ce pretutindenea este şi Cel ce 
vine la toţi cei ce Îl cheamă pe EI întru adevăr [Ps. 144, 18.], a arătat îndată în chip 
vădit smereniei mele un bărbat îmbrăcat în alb, încins cu veșmânt cuvios, având 





înfăţişare de fulger. Şi pe acesta văzându-l, m-am umplut de uimire la vederea lui 
slăvită. Acesta, dar, ducea în mâini un vas sfânt şi a venit la mine prin văzduh. Şi 
m-am uitat şi iată, în vasul acela sfânt am văzut ceva ca un orez prea alb din care 
nu am mai văzut niciodată și pe care nu-l pot descrie. Şi din acesta a luat de trei ori 
şi mi-a dat ca printr-o linguriţă în smerita mea gură. De atunci și până acum în ziua 
Sfintei Învieri a duminicii, după Sfânta Liturghie, vedeam pe prea sfântul bărbatul 
acela cu chip dumnezeiesc venind la mine cu vasul acela sfânt şi învrednicindu-mă 
de asemenea împărtăşire care ajungea desfătând smerenia mea până în sfânta 
duminică următoare. 


Acestea vi le-am spus vouă spre folos, ca să vă puneţi voi desăvârşita voastră 
nădejde şi dragoste în Dumnezeul nostru. Luaţi, aşadar, aminte la voi înşivă, iubiții 
mei, şi păziți poruncile mele, urmărind pacea și sfințirea fără de care nimeni nu va 
vedea pe Domnul [Evr. 12, 14.] şi, mai presus de toate, păziți dragostea unii către 
alţii, amintindu-vă pururea de Domnul, care a zis către ucenicii Lui: «Întru aceasta 
vor cunoaște toți că sunteți ucenicii Mei, dacă veţi avea dragoste între voi» | In 13, 
35.]. Căci eu, potrivit cuvântului apostolului, de acum mă jertfesc și vremea 
despărțirii mele s-a apropiat [II Tim. 4, 6.]. Căci Domnul a venit la Mine și mi-a 
făcut cunoscută mutarea mea”. 


După ce au trecut zece zile, după psalmodia de seară, slobozindu-ne pe toți, după 
obiceiul lui, şi aducând mulțumire lui Dumnezeu, și-a dat cu multă pace duhul lui 
cel sfânt în mâinile Domnului în luna artemisios, în ziua a douăzeci şi patra, într-o 
vineri, la ceasul întâi al nopții, indictionul al zecelea, anul 640 după Antiohia, iar 
după cetatea vecină a Seleuciei, în anul 700. 


[Viaţa Sfântului Simeon 256-257, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 
P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographica, nr. 1), Ed. Doxologia, Iași, 2013] 


Sfântul Simeon ne arată obligativitatea posturilor pentru toţi creştinii 


Ne-a povestit nouă sfântul cele arătate lui despre Postul mare şi zicea că: „Pe când 
eram încă prunc şi stăteam în locul primului meu stâlp, am auzit că nu ţin oamenii 
Sfântul Post al Paștelui, ci mănâncă brânză şi ouă şi, cum mă miram de aceasta, a 
stat înaintea mea îngerul lui Dumnezeu, ținând un potir, un ied şi o sabie şi, 
luându-l, l-a junghiat înaintea mea și a scurs sângele în potir și am văzut sângele şi 
iată era sângele închegat şi brânzit ca laptele şi a zis către mine: „lată, brânza pe 





care o mănâncă oamenii în Sfântul şi marele Post este sângele iezilor. Pentru aceea, 
cu aceste dispoziţii, rânduiește obştii adunate în jurul tău ca nimeni să nu mănânce 
brânză sau ouă în Sfântul şi marele Post, căci acestea sunt asemenea ouălor de 
şarpe şi de balaur, făcute din toată necurăţia”. 


Şi venindu-şi în sine, şi-a amintit de Isaia profetul care zice: „Ouă de aspidă au 
spart şi pânză de păianjen ţes şi cel ce vrea să mănânce din ouăle lor, spărgându-le, 
a aflat vânt şi înlăuntrul lor vasilisc”| Is. 59, 5.]. 


Acestea am fost silit să le spun, nu fiindcă socotesc mâncărurile spurcate. Căci cele 
pe care Dumnezeu le-a curățit nu trebuie nicidecum să le socotim spurcate [Fapte 
10, 15; 11, 9.], de vreme ce pentru cei ce se împărtăşesc de ele cu credinţă sunt 
sfințite prin cuvântul lui Dumnezeu și prin rugăciune [ITim. 4, 5.]. Dar am povestit 
monahilor acestea spre folos, pentru ca mai vârtos să sporiţi în aceste sfinte zile 
râvna voastră pentru sfințenie, precum i-am pregătit şi pe cei ce au rămas împreună 
cu mine mai înainte de voi. 


[Viaţa Sfântului Simeon 166, extras din volumul: Viaţa Sfântului Simeon 
Stâlpnicul din Muntele minunat. Viaţa fericitei Marta, mama Sfântului Simeon 
Stâlpnicul din Muntele minunat, traducere de L. Enache, studiu introductiv de 


P. van den Ven, ediţie îngrijită de Pr. D. Bahrim (Colecţia Viaţa în Hristos, seria 
Hagiographica, nr. 1), Ed. Doxologia, Iași, 2013] 





